
Moviments 
e autonomie: no je 
plante cence lidrîs 


X In maniere periodiche su la 
sene politiche a saltin fûr movi- 
ments di masse critics viers un 
podê viodùt tant che lontan des 
domandis plui elementârs di de- 
mocrazie e di partecipazion. A 
son grups che, partint di protestis 
di setôr, a slargjin l'orizont di lote 
fin a contestà lis istituzions e i lôr 
rapresentants. Tal passât, il movi- 
ment “dai forcjats” al è stàt l'esem- 
pli plui clàr pe sé difusion a nivel 
dal mont contadin european. Ma 
a son stàts ancje “i zirotondins”, 
“il popul viole” e vuè “lis saradelis” 
sul front de campe, i “gjilês zài” su 
chel sovranist. Il mont al è plen di 
colòrs pronts a invadi lis viis cun 
sprocs e proclamis. A tirin dongje 
consens parcè che il pont di roture 
tra citadins e Stàt al è rivat a nivei 
alts di tension. 

X% Cul, però, no si ponte a un 
sac di sociologjie, ma a cirî di capî 
trope influence che a puedin eser- 
cità su la politiche autonomiste 
in Friùl. Dal pont di viste eletoràl, 
no somein cambià tant. La nestre 
atenzion duncje e varès di jessi de- 
stinade a un fenomen diviers, ven a 
stài a cuantcheasonizovinsalàin 
place. Chio vin di stà atents a ce che 
al sucét, sedi parcè che i protagoni- 
scj a rapresentin il futùr, sedi parcè 
che a son moviments mondiaài. 
X% Par cierts aspiets, propit in 
chest e je la lôr “pericolositàt”, 
parcè che al esist il pericul concret 
che si scanceli ogni carateristiche 
teritoriàl des rivendicazions. Andi 
esist ancje un altri, ideologjic e po- 
litic, cun efiets za sperimentàts tal 
passât cu la esistence contempo- 
ranie de contestazion dai students 
dal '68 e la nassite dal Moviment 
Friùl, fuarcis che no àn mai rivàt 
a cjatà une sintesi intal interès 
de Patrie. Fenomen che invezit si 
è realizàt in Catalogne, intai Paîs 
Bascs, in Irlande e in Sardegne. 
ik Di zovins si inamorisi cun faci- 
litàt di ce che al somee che al puedi 
slargjà la cognossince, scjampant 
di chei che a parin impediments 


sin dacuardi che in chest 

moment dut il mont al è 

daùr a frontà un pericul 
sanitari globàl di chei che non si 
viodevin di un grum di timp. Dut 
câs, su chest gjornàl no cjatarès 
nissun consei su cemùt frontà la 
pandemie di Coronavirus che e 
je in cors. Achì, salacor, si pues 
cjatà cualchi consei par frontà 
un altri virus che si è tacàt plui 
voltis intor de maiorance dai 
furlans: il Sotanavirus... Al è sot i 
voi di ducj, ma al è cetant dificil 
di vuarî: purpùr la diagnosi e je 
avonde facile, parcè che i sintoms 
si manifestin cuntune frecuence 
e une intensitàt che no si pues 
falà a identificàju. Dut câs, ve 
chi la casistiche par fà un test di 
autovalutazion e capî se ti à za 
contaminàt. 
Al è chel virus che par esempli ti fås 
crodi che ce che tu e il to populo 
vés fat e costruît intai agns al sedi 
simpri di mancul di ce che a àn 
fat chei altris, e che se cualchidun 
ti ordene alc di Rome, Milan o 
Vignesie, al à di vê un pocje di 
reson e tu invezit no tu puedis dî 
nuie cuintri parcè che ae fin lòr a 
son plui grancj e tu tu sês pitinin e 
provincial. 





EDITORIAL 





otansvirus 


E je chê malatie che ti sburte a 
pensà che la tô lenghe mari, ancje 
se aromai milenarie, e sedi une 
antigaie di fevelà soredut te ostarie 
dal paîs o massime cui parinc]. 

Par sigùr mai inte scuele, che e à 

di restà scuele taliane come che a 
insegnin duc] di 150 agns, e parâ 
fùr ogni segnàl di apartignince o 
inlidrisament a un teritori. 

AI è chel pinsîr che al puarte 

tancj a autocensuràsi in maniere 
preventive e a no doprà il furlan 
tes ocasions publichis “par rivuart 
di cui che no lu capìs”. Stant che 

lis ricercjis sociolinguistichis 

fatis intai agns a mostrin che la 
competence oràl passive (ven a stài 
la comprension) te societàt furlane 
e je in tancj câs fintremai parsore 
dal 90 par cent, e che duncje 9 su 10 
a capissin il furlan, al è chel ugnul 
su 10 che par rispiet nestri al varès 


di ponisi il probleme di imparàlu. 
E je chè brute bestie che, cuant 

che si fevele di autoguvier, ti fàs 
pensà che al sarès biel fà di bessòi, 
ma se i sorestants no vuelin, al 
sarà un parcè... Che no ti fàs 
inacuarzi che la tò Regjon e je cussì 
autonome che aromai no je parone 
di nuie: aghe, energjie, bancjis, 
impresis a son za svoladis vie. E 
cumò ti puartin vie ancje i bêçs 
che a vegnin des tòs tassis, che a 
coventaressin pardabon a rilangà 
une economie che intai ultins dîs 
agns e je stade sdrumade come di 
un taramot. 

Ocjo, che se no tu ti sês visat che 

la Regjon e à volùt insisti par fà 

la Tierce corsie de autostrade cui 
siei bêçs (che a son i tiei), il virus 
forsit tu lu às za incubàt. Sì, propit 
chê autostrade dulà che a corin 
miegs di traspuart di mieze Europe, 





Ta 


dulà che par doi agns ai furlans ur 
son tocjadis dome multis, trafic 
intai paîs e codis cuinçadis di 
sacraments. Ben, se ti vessin dite 
che cheste “grande opare” no le 
varès paiade ni la Europe ni la 
Italie, ma la sachete di Toni e Meni, 
varessistu dit “po ben” alçant lis 
spalis? Alore la situazion sì che eje 
grivie... 

Alore viodin, fasìn la prove finâl. 
La cuintrianalisi definitive. Intal 
mês di Fevrâr ti sêstu scandalizât 
parcè che i avions des Frecis 
Tricolôrs no svolaran su lis splazis 
di Grau e di Lignan? Ti sêstu 
indignàt avonde? Âstu firmàt 

apei, condividude la gnove, stiçat 
dibatits? Ti sêstu sintût deprivàt di 
alc? Se intant che tu fasevis cheste 
azion di volontariàt civic no tu ti 
sés inacuart che il Parc sientific di 
Udin al è stàt glotùt di Triest, che 
cu la Regjon e la sò Aree di Ricercje 
al varà in man dutis lis sieltis 
strategjichis che fin cumò a vevin 
simpri tignùt in pîts cheste realtàt 
cence fonts publics e cun risultàts 
di ecelence, alore il Sotanavirus ti 
à za cjapàt. Vuelistu vuarî? Alore 
tache cuntune buine dose di articui 
de “Patrie”: tu viodaràs che e larà 
subite miòr... E 


provinciài, visions vecjis e reto- 
richis de storie e de vite. In chel 
sintîsi “citadins dal mont” al torne 


LIS FEMINIS CHE 
A DAN FUARCE 


PATRIARGJIS FUR 
DAL ORDENARI E CUINTRISTORIE 
DE OCUPAZION VENITE 


Novitàts pai letòrs 
da “La Patrie dal Friùl” 
cun Diego Navarria e Agnul Floramo 


LA FOTOGRAFIE 
LINGUISTICHE 
DES NESTRIS SCUELIS 


e une analisi su la formazion 


SE IL FORMADI 
AL SA DI MADRAG 


a emerzi l'incjant dal globalisim, Par no pierdi 


AL DISVILUP FURLAN 


Rispuestis alternativis 
pal nestri avignî 
di Erika Adami 


cussì simil a un arbul cun lidrîs 
pòc profondis, destinàt a secjàsi di 


il vêr savôr des robis 


dai mestris di furlan - Une riflession 


corse, cence dà pomis. i 


di Serena Fogolini e Linda Picco di Enos Costantin 

a ultime mode di Instagram 

e je chè di spiegà par inglês 

peraulis in dialet o tes len- 
ghis locàls in maniere spiritose e 
simpatiche. Al pàr che la prime a 
vê vùt la idee e sedi stade la insta- 
grammer Carolina Venosi cul so 
account @Romeismore. Di li, de 
Sicilie cun @Siciliasays, passant par 
dut il stival fin a rivà al Venit cun @ 
Spokenveneto, al è dut un menà di 
accounts di cheste sorte. Par solit, 
a doprin il sufis “says” e “spoken”, 
dongje dal lùc di indulà che a ve- 
gnin lis peraulis. In Friùl, fra chei 
che a àn plui followers o “nt vin doi 
in teme Cjargne, @CarniaSays e @ 
SpokenCarnia, e fin pòc timp fa al 
jere atîf ancje un @UdineSays. 
Cui autòrs di @CarniaSays si viodìn 
in grant segret, parcè che a àn voie 
di mantignî l'anonimàt. A son une 
fantate e un fantat tor dai vincj agns. 
Cemùt mai cheste ale di misteri? 
Parcè che nus somee che la pagjine 
e vedi un significat al di là di cui che 
le fàs. E al è deventàt alc che nus ca- 
raterize: par esempli, chè altre dì o 
vin fat une interviste a Radio Tausia 
(une biele radio internet fate di un 
grup di zovins cjargnei, ndr) e nus 
an modificàt lis vôs cu la eletroni- 
che par no falis ricognossi. Nus pâr 
ancje divertent. 
Cemùt vêso tacàt? 
O soi stàt jo — al dîs il fantat — e fra 
l'altri o jeri a Triest (al rît, ndr). Za di 
un pòc, o vevi viodùt tancj accounts 
di chest gjenar e mi soi dit “parcè no 
fàlu par cjargnel?”. O vevi il celulàr 
in man e o ai scrit un test, condivi- 
dintlu cui miei amîs. Duncje si sin 
metàùts ducj insiemi a fàju e cumò o 


MAUC 
{mauc/ 
S&clocco, iE 


Used to insult someone who's 
showing low intellect. 
When voor friends says something stupid 
like "1 don't want ro bewi l'ultime” von say 
to them “smo su don't be Mame”, 


scarmi 

INTERNET 





Lis peraulis furlanis 
spiegadis... par inglês 


Sul social Instagram a àn grant sucès i accounts 
che a spieghin par inglês peraulis locâls. O vin sintût 
i autôrs di chei che a àn vit plui sucès in Friùl fin cumò 


rt En i in nt mit n n 0 n n i l | 


, Spoken Carnia 


whe lel | ina e] 






UNE FOTO DAL ACCOUNT DI @SPOKENCARNIA: STALIS A ORIAS 





sin un gruput di nô che ju inventìn, 
ancje in gracie dai sugjeriments dai 
letòrs. 

O fasês la sielte di no doprà la gra- 
fie standard, parcè? 

Parcè che no nus “sune” masse cu lis 
particolaritàts dal cjargnel. In ché 
uficiâl a son soluzions fatis di pue- 
ste, tant che il “sj”, ma par cui no le 
à studiade nol è naturàl. No vin la 
pretese di insegnà alc a nissun, ma 
dome di divertî, duncje o vin fat che- 
ste sielte, ancje se no sarès corete. 


Un sucès che al è partit di subit... 


PERAULIS IN RÊT | RECENSIONS 





Duc] i segrets par gjoldisi 
une vite simpri in conession 


L a sociolinguiste Vera Gheno 
e il gjornalist e filosof Bruno 
Mastroianni a àn sclarît inte lòr ati- 
vitàt di divulgazion che tancj a vue- 
lin gjoldiin maniere plene di une vite 
in “iper conession”. Par chest, a àn 
scrit une vuide par insegnà a comu- 
nicà ben e par vivi miòr su la rêt. 

I autòrs a notin che in Italie o doprìn 
la espression inglese social network 
par definî rêts socials virtuàls che 
si puedin fà su internet cun servi- 


zis tant che Instagram, Facebook, 
Twitter. Par inglês, dut câs, social 
network al indiche il concet plui larc 
dai leams sociài che no son nassùts 
cun internet, ma che a son di simpri 
part dal vivi di ogni om. 

Stå sui social, seont il significat plui 
vêr, nol è cuistion di jessi parons di 
cuissà ce capacitàt tecniche tal do- 
prà un computer o un argagn: al è 
jessi bogns di comunicà, e fàlu cun 
peraulis. 


Sì, magari i followers a aumentin di 
plui cuant che o metìn cualchi pe- 
raule che i plàs di plui al public, ma 
si va indevant in maniere costante. 
E ce pensaiso di ché altre pagjine 
cjargnele @SpokenCarnia? 

Tal imprin o sin restàts un tic mâl 
parcè che, subit dopo che o vin 
tacàt, o vin viodùt cheste pagjine 
cul stes argoment. Si sin dits “vino 
di fà simpri come i Cjargnei?” (a ri- 
din, ndr). Po dopo, o vin viodùt che 
a fasin robis diviersis des nestris, cu 
la grafie standard e cun dongje la 
promozion dal teritori... Une robe 


Il libri al è siòr di conseis, esemplis 
e rimants. No saborà i troll, chei che 
a cirin barufe, no ‘blastà, ven a stài 
umilià la int, no fermàsi ai titui, e 
creàsi une biblioteche in linie. 

I troll, disturbadòrs 
volontaris des conver- 
sazions di chei altris, a 
cjapin il non di creaturis 
vivarosis e dispetosis dai 
miîts de Scandinavie. Il 
troll'al jentre par esempli 
intune conversazion tra 
furlaniscj e al scrîf che al 
puest dal furlan al è ben 
studià l’inglés. Al cîr di 
fà saltà i gnerfs a ducj, 
parcè che al gjolt cussì. Il consei plui 
savi alè ignoràlu: se nissuni rispuint, 
par solit si strache e al scj;ampe. 
“Blastà” al pues jessi consideràt une 
forme di bulisim: cualchidun par so- 
lit plui competent suntun ciert teme 
alumilie un che al sa di mancul, sver- 
gognantlu in public. Robe deplore- 








plui “istituzionàl”, disìn. Nô invezit 
o sin plui matarans: o metin lis pe- 
raulis ma ancje i memes, e cumò 0 
vin inviàt l’oroscop, che al à vùt gra- 
diment. Duncje, nissun probleme 
cun lôr. 

I fantats di @SpokenCarnia no àn 
problemis di anonimàt. Mi cjati cun 
doi di lôr, Andrea e Gabriele. 
Cemuùt vêso tacàt, e cemùt mai 
subit dopo di un account cul stes 
argoment? 

Al jere di tant che o volevin fale, 
soredut sul esempli de pagjine @ 
SpokenVeneto; o vevin za avonde 
material. O sin un grup, e par vie 
che cualchidun di nò al è tichignòs 
(a ridin, ndr), prime di metisi ben 
dacuardi al passe il timp. Cuant che 
o jerin li par publicà, o vin viodùt @ 
CarniaSays: si sin dits “ce sfortune!”, 
ma o vin decidùt di tacà a publica 
chel che o vevin. 

E cemùt sono i rapuarts cun chel 
altri account cjargnel? 

No vin fastidis cun lòr, ancje parcè 
che ognidun al fàs un discors di- 
viers. Nô o vin ché di promovi la 
Cjargne cu la scuse des peraulis 
tradusudis in maniere umoristiche: 
par esempli, lis alternìn cun bielis 
fotos dal teritori. @CarniaSays al 
fâs plui robe simpatiche e vonde, 
par esempli ancje cui memes. 

In trops sèso? 

Uns siet di nò, ancje cjargnei che a 


vule, parcè che svilî une persone al 
merete riprovazion, ma ancje inuti- 
le: nol è cussì che si conving cualchi- 
dun a informàsi miòr o a studià. 

I titui a son dispès concepîts par in- 
dusi i utents a condividi 
lis gnovis in mùt istintif. 
Prin di fracà il tast “like” 
o “share” al è di lei sim- 
pri il test in duc] i detais, 
verificà se riveune di 
buine bande e tal dubi 
lassà boli o cirî miòr: 
condividi bausiis al in- 
cuine il web e al ruvine 
la reputazion di cui che 
lu fas. 

Ducj o varessin di sielzi sîts di cua- 
litàt di , se al covente. In rêt i impre- 
scj valits a son tancj. Google, dut 
câs, dispès al fâs viodi tra i prins 
risultàts di une ricercje une pagjine 
di Wikipedia, che e je une iniziative 
bielonone, ma no trate ducj i argo- 
ments cul stes rigòr sientific. Par là 


son a stà fùr dal Friùl: par esempli, 
une e je une fantate di non Chiara 
che e viòt principalmentri dal in- 
glés. 

Parcè fà chest account? 

Une intenzion e jere, al di là de 
Cjargne, di promovi ancje la lenghe 
furlane su Instagram, pai zovins. 
In chest social no jere tante robe 
furlane, a part l'account di Average 
Furlane Guy, che al ven però de lòr 
pagjine Facebook. I account «Says» 
e «Spoken» a son une robe “native” 
di Instagram. 


Voaltris o doprais la grafie ufi- 
cial, dulà le vêso imparade? 

Jo e un altri dal grup o vin fat il servi- 
zi civîl in Filologjiche (al dîs Andrea, 
che al è ancje president de Pro Loco 
de Val Pesarine, ndr), e le ai studia- 
de li. O doprìn chê ancje parcè che 
in gracie dal vocabolari e dai varis 
imprescj che a son stàts prontàts 
(coretòr, app e v. i.) o vin un riferi- 
ment sigùr par ducj. Dut câs, o cirìn 
di vê ancje une atenzion particolàr 
pes variantis cjargnelis (par es. rigu- 
ladot, cjanalot). 

Parcè àno sucès i accounts a teme 
Cjargne e no Friûl? 

Parcè che la Cjargne e je plui cara- 
terizante e simpatiche. Nus somee 
che un fatôr di sucès al sedi propit 
la particolaritât locâl, e in Friûl a 
‘nd è tantis. Par esempli, al jere @ 
UdineSays che al à vût un grant 
sucès, ancje se cumò al à sieràt. Fà 
une robe gjenerâl sul Friûl al è mas- 
se impegnatîf par nô: fasint cussì, o 
podìn centràsi miòr su lis partico- 
laritâts de nestre amade Cjargne, in 
môût ancje di publicizâle. Il 

UNE PERAULE DI @SPOKENCARNIA 





fin insom suntune cuistion, si con- 
see di slargjà la ricercje a enciclope- 
diis tant che Treccani e Britannica 
o a dizionaris come il De Mauro e il 
Sabatini Coletti. 

Vero e Mastroianni nus invidin a 
bandonà la ande dai cjagadòrs che 
ai inizis dal web a esploravin la rét 
cirint tesaurs di condividi cu lis lôr 
piculis comunitàts, a butà jù lis ar- 
mis dai vuerîrs che si son sfidàts a 
colps di post, coments e tweet par 
afermà la vision de lôr part di comu- 
nitàt. Nus domandin di deventà con- 
tadins digjitài che a coltin cun pa- 
zience e impegn relazions in rét par 
falis cressi saldis e fuartis: in chest, 
nô furlans o sin in vantac, parcè che 
lis nestris lidrîs a vegnin fùr di secui 
di culture contadine, e par chest o 
varessin di jessi brauròs. Il 


Vera Gheno e Bruno Mastroianni 
Tienilo acceso, 
Longanesi 

LA CRISI INFINIDE 





AI passe pe Safilo 
l’avigni de manifature 
in Friul 
Ancjemò sîs més par cjatà 


une soluzion: risultàt 
no dome auspicabil ma pussibil 








o à pas la industrie furlane! 

La imagjin de sò crisi e je 

chê de Safilo di Martignà. 
Il grup, imprese leader tal setòr dai 
ocjài, al à comunicàt un plan di 700 
esubars, plui dal 25% de fuarce lavòr 
di cumò. In particolàr, la aziende 
e vùl sierà dal dut il stabiliment di 
Martignà, che al à 235 dipendents, 
pal 80% feminis, cuntune etàt medie 
di 40 agns. Lavoradoris e lavoradòrs 
ducj ben formàts e cuntune espe- 
rience che e à puartat a risultàts che 
a àn tignût alt il rindiment produtiîf 
dal sît di produzion furlan. 


Ma alore parcè sierà? Tal nestri te- 
ritori la situazion e je la plui com- 
plicade. A nivel regjonaàl la cuistion 
Safilo no je gnove, si torne a vierzi 
dopo 10 agns che al è stàt sieràt il 
stabiliment di Prissinins là che a àn 
pierdùt il puest di vore 300 lavorado- 
ris e lavoradòrs che, in part, ancjemò 
in dì di vuè a son disocupàts. Chest 
al fâs viodi trop che in chescj agns al 
è complicàt cjatà un lavòr. Par ducj, 
ma soredut pes feminis. Par chest al 
è di indignàsi cuant che une aziende, 
par altri nancje cuotade in Borse, no 
cjate nissune soluzion e e mande a 


IMPRESIS DI CJARGNE 





Bire Di Mont, une storie 
di cualitàt e amicizie 


ES une vere imprese Di Mont, di 
none di fat, birifici artesanàl che 
al è stàt screàt 7 mês indaûr in vie 
Nazional a Cedarcjis di Darte. “La 
idee e je nassude inmò un an fa par 
câs — al dîs Marco Maiero, president 
e responsabil aministratîf - nô socis 
si cognossìn di tancj agns e une sere 
si sin cjatàts intun bar pal aperitîf. Jo 
o vevi dilâin pension, un altri i plase- 
ve la bire e o vin dit ‘parcè no fasìno 
la bire? Cussì, cun Piero e Roberto, 
altris doi socis, a àn scomençât a cirî 
un puest dulà fà il stabiliment”. “Si 
podeve falu ancje a Udin —- al zonte 
Pietro Totis, diretòr comerciàl - ma 


la aghe buine e jere dome achì. Une 





dì, tornant indaùr di un zîr in bici- 
clete insiemi cuntun gno amì, o vin 
viodùt a Cedarcjisla scrite “vendesi”. 
O vin fat analizà la aghe; a Fevràr dal 
an passât o vin fermàtil stabilimente 
dopo pôcs mês o sin partîts cu la ati- 
vitàt. E je stade une robe particolàr 
ancje par me che, dopo 30 agns ator 
pal mont, o soi tornat. Jo o soi di 
Darte e o soi làt vie de Cjargne cuant 
che ojeri zovin parcè che cheste tiere 
mi jere strente. Disìn che il fat di jessi 
tornàt al è stàt un alc di magjic; di 
chi, laidee dal protagonist de etiche- 
te de bire che si prodûs, o ben il sbilf, 
une figure imagjinarie che no esist 
pardabon ma che si pues crodii”. 

“La bire che o fasìn - al conte Marco 
Maiero - no je pasteurizade ni filtra- 
de. E ven fate cun prodots di prime 
cualitàt. Ingredients principài a son 
la aghe, il malt, l’urtigon e ferments. 
Di solit il consumadòr al è il zovin 
che al cîr un gust particolàr, une 
robe gnove e alc che al sedi diviers”. 
Palmomentla Di Monte prodùs cinc 
versions di bire: bionde, pils (stîl cec), 


cjase i propris dipendents. 

Dopo un grum di incuintris e taulis 
di confront, sedi a nivel regjonal che 
al Ministeri, si è rivàts a une intese 
che e smire a bonà almancul un pòc 
la dramatiche situazion des lavora- 
doris e dai lavoradòrs: la casse inte- 
grazion, che e varès vùt di scomencà 
in Zenàr, e tacarà cui prins di Lui dal 
2020. 

I amortizadòrs sociài a duraran 12 
mês, e vê fat sbrissà indevant di sîs 
mês il lôr implei al permetarà ancje- 
mò al personàl di vê mieze anade di 
stipendi plen. In chest periodi, cun 
di plui, al sarà dovê des istituzions 
e des associazions imprenditorials 
cirî e individuà un sogjet disponibil a 
cjapà sù la ativitàt. Al è un risultàt no 
dome auspicabil ma pussibil, stant 
che il setòr dal ocjâl al è in cressite e 
lis maestrancis di Martignà tai agns 
a àn pardabon dimostràt di vê cui- 
stàt competencis e professionalitàt 
impuartantis. 

La nestre sperance e je che il Pat 
siglàt de Confindustrie di Udin cun 
CGIL, CISL e UIL “par un avignî re- 
alizabil’ — intese jenfri impresis e 
sindicat indrecade al rilang de aree 
udinese — al dedi il prin risultàt pro- 
pit partint de vicende Safilo. Se e je 
vere che cence manifature nol è futàr 
pal nestri teritori, in chescj sîs mes si 
spietìn che cence fal si cjati une solu- 
zion imprenditoriàl par Martignà. Il 





L’INAUGURAZION DAL BIRIFICI DI MONT 





weizen (plui lizere), ambrade e ipa 
(plui fuarte). “A vuelin vot oris par fà 
une cuete; finide la cuete a coventin 
di cuatri a sìs setemanis di fermenta- 
zion par fà la bire. La bire no dome le 
produsìn, ma si pues ancje comprà 
achì”, al dîs Pietro Totis. “Di Istàt o 
vin il chiosc difùr e lu tignìn viert sa- 
bide e domenie. O vin a pene tacade 
la distribuzion te Val de Bùt, o sin 
presints tai albiercs di Darte e o stin 
tacantaslargjàilmarcjàtaGlemone, 
Udin, Triest, Pordenon. Dal prossim 
ano contìn di slargjàsi bande il Venit, 
la Lombardie e la Emilie. La idee e 
je ché di là ancje di là dal confin ta- 
lian. Un social stalavorant cul forest: 
Russie, Cine e Gjapon. O vin tantis 
ideis di puartà indevant: une e je 
ché di fà jentrà la bire tes termis, e 
po inmò cjatà intesis cu la Latarie 
di Sudri, cu la sgnape di Cjabie e vie 
indevant”. Volèéso savént di plui? A 
chei che ur interesse, ur baste là sul 
sît www.birradimont.com U 


O 


A ein 


UNE FURLANE A ROME 





Il premi 
“Tacita Muta” 


2020 a Silvia 
Piacentini 


Ai 21 di Fevràr dal 1952, 
un trop di students 
bengalès de universitàt di 
Dacca a son stàts copàts 

des fuarcis militàrs dal 
Pakistan, che alore al cjapave 
dentri ancje il Bangladesh, 
parcè che a protestavin pal 
mancjàt ricognossiment dal 
bengalès tant che lenghe 
uficiàl. Ché stesse dì, inte 
Antighe Rome si celebrave la 
fieste di Tacita Muta, la ninfe 
cjantarine che Jupitar i taià 
la lenghe par vè pandùt a 
Junon i siei tradiments. 

E je nassude di chi la 
volontàt di meti adun 

un premi par ricognossi 

lis lenghis minoritariis, 

e chest an al è stàt dàt a 
Silvia Piacentini, poetesse 

in lenghe furlane, e ae 

fie Caterina, musiciste e 
cjantautore, pal contribùt 
impuartant ae valorizazion e 
difusion de lôr lenghe mari. 
Piacentini, miedie in 
pension, intal cors dai agns e 
veve lassât i siei scrits intun 
scansel, ma in graciis de 
pratiche artistiche de fie a àn 
cjatade gnove vite. 

Il furlan de memorie, 

dai ricuarts di infanzie a 
Vildivar, plens di risonancis 
di un passàt che al torne a 
jessi esploràt, musicàts e 
acompagnats de armoniche 
e dal piano. Une performance 
musical e poetiche origjinàl 
sul idiome pierdùt e la vòs 
cjatade. 

A onoràlis a Rome, propit 

in ocasion de Zornade 
mondial dedicade aes 
lenghis minoritariis volude 
de Unesco, e je stade la 
Associazion internazional 
dai critics leteraris, il Fogolàr 
Furlan e il Gremio dai Sarts. 
E cussì, in sierade, il regàl al 
è stat propit in “limba sarda”, 
te lenghe sarde. Il fradi 
Vicenzo, fisic te universitàt 
di Cagliari e ghitarist jazz 
amadòr, al à acompagnàt 

la mari e la sûr intun regàl 
aes lenghis minoritariis, ae 
ereditàt di no dispierdi par 
unî comunitàts. Il 


| 

UN FURLAN A MILAN 


mu 


Il taur 
inte galarie 


S e si visite Milan e il Domo, 
subit dopo no si pues no 
fâ une cjaminade te Galarie 
Vittorio Emanuele li dongje, 
la crosere di cuatri viis 
cuviertis cul tet fat di lastris, 
i biei palaçs e il paviment 
decorât in maniere pardabon 
siore. Se le fasês pe prime 
volte, us somearà strani viodi 
chel trop di personis dutis 
adun intun ciert pont dal 
centri de galarie, che a fasin 
moviments stranis. 

Propit li, sul paviment, al 

è dissegnât un biel taur 
modelat intant che si jeve 
adalt in dute la sò potence 

e morbin: e je aromai 
deventade usance, puar, 
plantà il tac dal pît dret 
propit su la nature de biade 
bestie e fà trê zirevoltis. A 
disin che al puarti fortune. 

Il mosaic tal timp si è tant 
fruiàt che cumò a àn pensàt 
di fà une busute svasade li dal 
“pont strategjic” par favorî 
chest sconzùr cence ruvinà 

il taur. 

Dut chest us al conti parcè 
che in pòcs a san che l'autòr 
di cheste “atrazion’ al è un 
furlan: Giacomo Fabricio, 
nassùt a Clausét (in provincie 
di Pordenon) intal 1876. 

AI jere rivàt a Milan di zovin, 
cun dome la tierce elementàr 
tant che titul di studi, ma 
cun tante voie di lavorà e di 
fasi larc. Dopo cualchi an, in 
gracie dal jutori de femine 
Anita Martinoia che e jere di 
une famee siore di Milan, al 

à fondade la dite «Fabricio 

e Blasoni» specializade in 
teracs e mosaics, li che al à 
dat lavor ancje a tancj siei 
paisans. 

Lu spieghe un biel articul 

di Gianni Colledani scrit tal 
«Strolic pal 2020» de Societàt 
Filologjiche Furlane, li che 

al zonte altris notiziutis su 
chest grant personacg che, 
tornàt siòr di vecjo tal sò 
paîs, al à fondât l'asîl infantil 
e la cjase di polse che cumò e 
puarte il so non. 

A dî la veretàt, une ocasion 
par visàsi di lui tant plui 
impuartante di ché che e je a 
Milan in bande dal so taur, li 
che - dut câs - al è scrit cu lis 
pierutis «G. Fabricio». I 

îs imponents riléfs rupe- 

stris che a figurin il sovran 

e lis divinitàts de Assirie 
dilunc di un grant canàl di iriga- 
zion che al puartave aghe a Ninive 
e al bagnave la planure, fat fà dal re 
Sennacherib: al è l’ultin straordena- 
ri risultàt de mission archeologjiche 
a Faida, intal Kurdistan irakian, de 
Universitàt di Udin e de Direzion 
des antichitàts di Dohuk intune 
tiere, la Mesopotomie dal nord, 
fondamental pe storie, ma restade 
inesplorade a dilunc par vie de sò 
situazion politiche ingredeade. Te 
scuadre di archeolics vuidade di 
Daniele Morandi Bonacossi, dal 
ateneu furlan, e je Katia Gavagnin, 
ceramolighe di Budoie, cuntune 
lungje esperience di sgjàfs daùr, 
sedi in Italie, a tacà dal 2006, che tal 
forest: prime in Sirie, a Tell Ahmar e 
Tell Beydar, e dal 2011, cuant che il 
cuadri al jere deventàt masse peri- 
colòs, in Gjeorgjie e, intal Kurdistan 
irakian, a Faida e a Tell Gomel, che i 
ricercjadòrs furlans aidentifichin tal 
cjamp di bataie di Gaugamela li che, 
tal 331 prime di Crist, lis trupis vui- 
dadis di Alessandro Magno a scon- 
fizerin l’esercit persian di Dario III. 
«La mê passion pe archeologjie no 
je nassude di frute —- e conte Katia 
—. E je stade plui une seconde sielte, 
parcè che cuant che no mi àn ame- 
tude al Istitùt superiòr di educazion 
fisiche di Bologne, mi soi iscrite a 
Conservazion a Vignesie. Cuant che 
o ai scomencàt a frecuentà i cors 
o ai capît daurman che ché e sarès 
stade la mé strade e fin dal principi 
mi è stat clàr che o varès sielt il Vicin 
Orient antîc. Po mi soi specializade 
intal studi des ceramichis». 
Diin ché voltelis sodisfazions no son 
manc]adis. Tra lis plui grandis — pal 
so valòr sientific grandonon - e je la 
scuvierte dai riléfs assîrs: «Lavorà 
sul cret che al va in frugons, gjavant 
vie la tiere cun imprestuts di len e 
viodi vignî fùr lis sacumis sot, al è 


Loperari, fi 
dal imam, 
che nol acete 
la vuide 
di une femine 


TR rupestris assîrs di Faida, 
puartàts ae lùs de mission furla- 
ne-curde dopo di une ricognizion 
archeologjiche di superficie durade 
4 agns cul jutori des imagjins sate- 
litàrs, a son une vore ràrs. I ultins, 
prime di chesc], a forin scuvierts te 
metàt dal Votcent. Chest incredibil 
complès di voris di art unichis tal 
mont, fatis fà tal VIII-VII secul prime 
di Crist, al è part, però, di un senari 
post belic, menacàt dal vandalisim e 
dal slargjàsi de vile dongje e des sôs 
ativitàts produtivis (in particolàr un 
arlevament di polegs e une fabriche 
dimodons) che aàn puartàtaruvinà, 
par trascurance, une part dai riléfs. 
«I curdis a àn madurît un grant sens 
diapartignince al lòr popul, a àn une 
fuarte identitàt, e duncje i tegnin al 


Katia Gavagnin ae scuvierte 


dal misteris 


de antighe Mesopotamie 


La archeolighe di Budoie, in mission pe Universitàt 
di Udin in Kurdistan, nus conte i segrets 
di un mistîr plen di dificoltàts e sodisfazions 


KATIA GAVAGNIN IN VORE SUI CREPS RINVIGNÙTS 


stàt emozionant». Al pàr dal cjatà 
un cuarp di un om cul so furniment 
preziòs jentrant intune tombe a 
cjamaris di modons cuets, dal tierg 
mileni prime di Crist, te necropoli 
curde di Tell Gomel, cence savê ce 
spietàsi, parcè che la archeologie, e 
dîs Katia, e je cussì: «No tu sàs mai 
ce che tu cjatis, a voltis nie». Tant 
che i à sucedùt daspò vê sgjavàt a 
dilunc un “kurgan”, tipiche tombe 
monumentàl in piere di 20 metris di 
diametri, in Gjeorgjie: vueide! 

La vite di archeolighe orientàl no 
je facile. «Mi puarte a stà lontane 
di cjase e dai afiets par tant timp 
— sù par jù cuatri mês ad an —- e a 
vivi dispès in cundizions precariis, 
par esempli cul bagn in zardin tant 
che in Gjeorgjie, cence aghe corinte 
in cjase, cu la eletricitàt che e va e 
e ven e cualchi volte che e mancje 








e n bo ì 


KATIA GAVAGNIN, TIERCE DI MAN CAMPE, DEVANT DI UN DAI RILÉFS ASSÎRS PUARTÀTS AE LÙS 





ancje par zornadis interiis, tra ragns 
e sgarpions tant che in Sirie, li che o 
soi stade a stàintune cjase di pantan, 
su la tiere batude, parcè che nol jere 
paviment, e si lavavisi cu la aghe dal 
Eufrate. E po si vîf in 15/20 personis 
intal stes edifici. Cheste vicinance 
sfuarcade e je, però, une esperience 
uniche che e fàs nassi ancje amiciziis 
profondis. Il spirt di grup e la armo- 
nie a son fondamentài in chest lavòr, 
che al è di scuadre». 

In Kurdistan, vie pal Istàt stàt, la 
svee e sunave adore par Katia, aes 4, 
«par podé lavorà cul fresc almancul 
lis primis oris de matine, e parcè che 
tal dopomisdì o vin di documentà 
ducj i reperts, sistemà i diaris di 
sgjàf, studià pe zornade che e ven - 
e spieghe —. O partivin tor 4 e mieze 
e o rivavin sul sgjàf tor 6. A misdì e 


mieg sù par jù o tornavin a cjase e 








INTAL KURDISTAN IRAKIAN CUN DUTE LA SCUADRE IMPEGNADE TAL CANTÎR 





lôr patrimoni storic-artistic, ma — e 
conte Katia - no àn masse atenzion 
tal cjapàsi cure di chele a son un pòc 
impreparàts». 

Il progjet cu la Universitàt di Udin, 
duncje, nol smire “dome” a discu- 
vierzi i riléfs (tal 2019 indi son stàts 
sgjavàts 10, ma altris a spietin di jes- 
si individuàts e mostràts), ma ancje 
a documentàju cun tecnologjiis ino- 
vativis e a protezi chest sît ecezional. 
«Pal avignî si pense ae creazion di 
un parc archeologjic viert al turisim 
irakian e internazional, par pandi la 
cognossince dai riléfs e permeti une 
lôr protezion plui juste. Cumò ju vin 
tornàts a cuvierzi di tiere, cu lis pro- 
tezions dovudis». 

Intal Kurdistan irakian la ceramoli- 
ghe furlane e je ancje responsabile 


di cantîr. Ma une femine che e dirèc 
oms (di 4 a 15 tal càs di Katia), no 
ven mai acetade dal dut (no dometa 
chei Paîs, a dî il vêr). «O ai vùt grues 
problemis cuntun operari, no i leve 
jù che une femine i disès ce fà, ma 
al jere il fi dal imam de vile e no vin 
podùt mandalu vie, pensant che no 
varessin vude vite facile dopo. Pal 
rest, tes citàts si movisi cence difi- 
coltàt, pùr cun cualchi atenzion tal 
vistisîì, ma cence dové puartà véi, e 
tes vilis o jentrìn ogni tant in rela- 
zion, simpri une vore positive, cui 
operaris che a lavorin tai nestris 
cantîrs e che nus invidin a fà guli- 
zion tes lôr cjasis. Mai, però, cu lis 
lôr feminis, chés a stan intune altre 
stanzie, al massim nus puartin il 
mangjà». Il 


dopo vê polsàt, si tacave a lavorà sui 
materiài cjatàts». A diference di cui 
che al lavore in Italie che, dopo dal 
sgjâf, che par solit al dure un pâr di 
mês, al à dut il rest dal an par studià i 
reperts che avegnin conservàtsintai 
museus o in cualchi magazen, «nò 
no vin cheste oportunitàt, duncje 
intai més che o sin vie o vin di cirî 
di documentà il plui pussibil, parcè 
che dopo i ogjets rinvignùts plui 
significatifs a van tai museus locài 
e par tornà a viodi i materiài a son 
dispès problemis, trafilis burocrati- 
chis lungjis e bécs di paià...». Chei 
altris reperts a restin te abitazion 
dai ricercjadòrs par jessi studiats 
dilunc des missions invernàls. Katia 
-intant che alè in distribuzion chest 
numar da “La Patrie dal Friùl” — e je 
in vore a Dohuk, a 20 chilometris dal 
sît archeologjic di Faida, sui creps 
rinvignùts. 

In sumis, lavòr e vite in situazions 
al limit, dispès politichementri in 
ferment, tra tensions e aiar di vue- 
re, e cun di plui cence vuadagn, o 
pardabon pòc. Sì, parcè che lis paiis 
fissis, par cui che al fås il mistîr di ar- 
cheolic in Italie, a son une chimere. 
«Ti va ben cuant che tu âs un assegn 
di ricercje, che al dure pòcs mês - e 
conte Katia —. A mi lis Universitàts 
di Udin e di Vignesie mi fasin cual- 


chi contratut, ma no ai un stipendi 
fis e no ven paiade cuant che o voi 
in mission. O soi spesade par mangjà 
e durmiî e pai svoi, ma no ai vuada- 
gns, scuasi nissun ju à. Se tu vierzis 
bec su chest cantin, ti disin che chel 
che tu fasis ti permet di scrivi il to 
non su publicazions che ti coventin 
par là indevant a nivel academic. 
Ma cul tornà sientific no si mangje e 
cussì tancj a bandonin chest mistîr 
o a tachin a lavorà pes cooperativis 
archeologjichis li che, però, a fasin 
dome i manoài par cont di altris. Jo 
o soi fortunade. O soi fie uniche e la 
mé famee mià simpri judade par che 
o podès puartà indevant la mè pas- 
sion. Il lavòr di archeolic - cun dutis 
lis dificoltàts che tu âs di frontà — tu 
lu fasis dome se tu lu amis». 

E Katialu ame al pont che il so avignî 
lu viòt simpri tal cj;amp de archeo- 
logjie, a sporcjasi lis mans di tiere e 
di storie, magari - jal augurìn — cun 
cualchi sigurece di plui. E 


IL PROFIL 


Nassude a Pordenon tal 1978, 
dopo la maturitàt sientifiche, 
Katia Gavagnin si è laureade intal 
2006 in Archeologjie e conserva- 
zion dai bens archeologjics ae 
Universitàt Ca Foscari di Vignesie. 
Intal 2012 e à otignùt il dotoràt di 
ricercje in Storie dal Patrimoni 
archeologjic e storic artistic ae 
Universitàt di Turin. E je stade 
assegniste di ricercje a Ca Foscari 
e ae Universitàt di Udin, ateneus 
che e continue a colaborà ancje in 
dì di vuê. Ceramolighe, e à parte- 
cipàt a tancj sgjàfs prime in Italie 
(Torcello, S.Samuéla Vignesie e tal 
cjastelîr de Gradiscje di Codroip) e 
poator pal mont, in Sirie, Gjeorgjie 
e intal Kurdistan irakian. E puar- 
te indevant une intense ativitàt di 
ricercje cun publicazions e parte- 
cipant a cunvignis di setòr. 


J PAR MIL 


Ancje chest an, cu la declarazion dai redits tu puedis dài une man 
a La Patrie dal Friûl, il mensîl dut in lenghe furlane dal 1946. 


Nol coste nuie, baste meti il numar 


te casele juste: 

Il pes di Avril al è furlan 


Cui no aial mai tacat un pes te schene di cualchidun 
il prin di Avril? Ma pòcs a san che une des ipotesis 
plui increditadis su la origjin di cheste usance 
e à a ce få cul nestri Beltram, patriarcje di Aquilee dal 1334 
al 1350, sassinat te Richinvelde e fat beat 


66 jilbert - al dîs Beltram 
al abât di Mueç - 
lei ce che al scrîf il 
pape!”. Il conseîr fedél, cjalant 
la letare: “Par dî la veretàt, pari 
riverît, no rivi a capî nuie”. “Ah, e je 
vere! Al è ocitan, la nestre lenghe 
di zoventùt: lui no mi scrîf mai 
par latin. Al vignarà a dî messe te 
dì di Pasche a Aquilee. Il gno ami 
e protetòr al ven a cjatàmi! O vin 
di prontà dut, e ben! La basiliche 
mari di Aquilee e varà di jessi un 
splendòr. O fasarìn sintî i cjants de 
nestre liturgjie cun ducj i disevot 
vescui sufraganis. A Pascute o 
clamarìn adun il Parlament de 
Patrie cul pape tal cjistiel di Udin, 
tal salon des acuilis. E dopo, te sale 
dai leons, o vin di parecjà un gustà 
di gale. Lu cognòs jo, il gno pape: 
un golòs! Al varà di dî che in Friùl 


L'episodi al è leàt 
ae visite dal Pape di Avignon 


che al vignì chenti cence fà 
cognossi la sô vere identitàt 


si mangje miòr che in Provence. 
Il vieli patriarcje Beltram al va sù 
e jù tal gran salon dal cjistiel. La 
delusion e je grande. Il pape lu 

à visàt che nol podarà fà Pasche 
cun lui: pal re di France nol à di 
là fàr di Avignon e l’imperadòr 





nol vůl che al jentri tes sôs tieris. 
Pierdude une biele ocasion par 
Aquilee. In chel, al jentre Gjilbert 
e il segretari cuntun un biliet. Al 
ven di Avignon, ma no dal pape: 
al à il sigjîl dal vescul di Cahors. E 
je la scriture dal pape, par ocitan. 
Lu lei dut intun tîr. Gjilbert al viòt 
la muse dal patriarcje che e tache 
a slusî e al olse: “Buinis gnovis, 
pari riverît?”. Beltram, parât fùr 

il segretari: “Cul oblic dal segret, 
ti conti. Il pape nol à podùt vignî 
in Friùl in visite uficiàl pai intrics 
politics, ma al rivarà istès a vignî 
a cjatàmi, come imprometùt, pe 
nestre amistàt. E sarà une visite 
segrete: al viazarà tant che vescul 
di Cahors. O ai di cjatà un puest 
sigùr e fidat pal incuintri. E no a 
Pasche, che al à di là a batià il fi dal 

La liende nostrane di Beltram, 
il pape e la spine di pes 


a font plui preseade in Italie, 
la Enciclopedie Treccani, 
te sò prime edizion direzude di 
Gentile, e da une definizion di 
pes di Avrîl che e à a ce fà cul 
Friùl. Il professor Raffaele Costa 
te Treccani al scrîf che il decret 
di un pape al improibì di mangjà 
pes in chê dì in ricuart dal miracul 
de spine capitàt tal timp dal 
patriarcje di Aquilee Beltram. La 
conte dal pes di Avrîl furlan e cjape 
mani parcè che e ven citade nuie 


mancul che di Giuseppe Pitrè, 
innomenat antropolic sicilian che 
tal 1886 al publiche il librut “l 
pesce daprile”. De date di jessude 
o rivin a capî che il Pitrè al cjape 
sù la informazion dal “Giornale di 
Udine” dal prin di Avrîl di doi agns 
prime, il 1884. Tal sfuei udinés, 

un anonim gjornalist al conte la 
storie dal pape, di Beltram, de 
spine e dal relicuiari, disint che le à 
cjapade sù di Rumtot. No si à rivàt 
a cjatà il scrit dal nodàr dal 1600 


Alto 
ri i E, Í E iar 


ANa 





re di France. Mi visarà lui cuant. 
Al è dut pront. Beltram al à sielzùt 
Vençon par dài acet al pape. I 
cogos a son in vuaite e i cjaçadôrs 
a son stâts visats di puartà dongje 
cierfs, cjavrùi, jeurs, pernis, cuant 
che al fos rivàt l’ordin. Biadelore, 
al rive l'avîs tant bramàt. “Il 

pape - al dîs sot vôs te sagristie 

a Gjilbert — al sarà achì te gnot 

di joibe a vinars il prin di Avril, e 
sabide a buinore al à za di partî. 
Vise cjacadòrs, cogos, il plevan 

di Vencon.... Ma, pari riverît — al 
obiete l'abàt - il prin di Avril al è 
vinars di Cuaresime! No si pues 
mangjà cjar!”. Il patriarcje al cole 
dai nùi: al pregustave za la fraiade 
legre. Al straten la stice e al dispon: 
“Juste! Vinars astinence. Ordene 

a chei di Maran i bisats, a chei di 


È 
n) 


SS È 


BELTRAM DI SANT GENESIUS 







Cividat lis trutis dal Nadison, che a 
son lis miòr, e a chei di Monfalcon 
caparogui e mussui!” 

La zornade e je lade benon. Messe 
te glesie di Sant Andree cul rît 


Un bocon masse grues 
al riscjave di costà cjâr, 
ma a Vencon al capità 
un miracul 


patriarcjin, nuie gustà par vie 
dal dizun e cumò, cun fam, une 
cene di gale. Pal patriarcje e pal 
pape e je une biele rimpatriade. 
A fevelin di cuant che, di zovins, 
a jerin a Tolose: a fasevin gare tal 
studi e tes macacadis, tal dirit 





canonic e tal confit de canard. “Mai 
mangjade une trute tant buine!” 

al dîs il pape, glotint di gust une 
bocjade masse gruesse di pes. In 
chel, dut a colp al tache a tossi. 
Tossi e tossi di scjafoiàsi, fin che i 
ven la muse ruane. Artic, il vescul 
di Concuardie, i slungje la tace; 
Luduì, abàt di Siest, toc di om, i 
mole cun rispiet une pacone te 
schene e il pape al tire flat. “Graciis 
- al dîs - ma o ai une spine di pes 
plantade jù pal cuel” Aghe, gloti 
pan, tossi: nuie ce fà. La spine 

e je ben plantade e e dùl simpri 

di plui. Beltram al compagne il 
pape te sò cjamare par judàlu. 

AI sbalsame pe tos. I dan un bon 
bussul di sgnape par disinfetà il 
cuel e si poie tal jet. Beltram al 
tache a preà. No si sa se par vie 
des preieris dal patriarcje o pe 
sgnape, il pape si indurmidiìs. Za 
chest al è un miracul. Il patriarcje, 
marumît, al va in glesie a suplicà 

il Signòr che al salvi il so amì e al 
reste in preiere dute la gnot. Tal 
cricà dal dì, al sint un berli fuart 

te cjamare dal pape. Ducj a corin 
sù figurantsi la disgracie, ma il 
pape al sta benon. Al jeve sù e al 
conte: “Mi soi insumiàt il gno amì 
patriarcje che al preave e il Signòr 
che lu scoltave. Mi soi sveàt di bot 
cul cuel libar e la spine dal pes e 
jere ta chè guantiere di arint sul 
scabel. O podés viodile ducj!”. 
Beltram al mostre la spine a duc], e 
po le consegne al plevan di Vencon 
disint: “Fàs fà dal gno oresin, che 

o pai jo, un biel relicuiari di arint 
par custodî cheste spine tal domo 
di Vencon”. E il pape al zonte: 

“Par memorie di chest miracul, 

o decreti — cence scrivi il decret 
parcè che o soi in segret — che te 
gloriose Diocesi di Aquilee nissun 
cristian al varà mai di mangjà pes 
il prin di Avril, nancje se chê dì e 
colarà di vinars di Cuaresime. 

Tal domo di Vencon al jere 
pardabon, fin al 1975 cuant che lu 
àn robåt, un antic relicuiari di arint 
cu la spine... Cheste conte ise vere... 
o ise il pes di Avril di un mataran? 
Par savélu provait a lei il tocut culì 
in bande. Jo us e ai vendude come 
che le ai comprade, dome un tic plui 
coloride. i 


Gasparo Carabello, che si firmave 
Rumtot te legre Briade udinese 

e che nus à lassât uns 40 poesiis 
nininis. Giuseppe Vale e Andreina 
Ciceri a àn studiade la liende e a 
son setics, ancje se in mùt diferent. 
Ancje Ugo Pellis, intun inedit, al à 
scrutinàt cun inchiestis il Pes di 
Avril. I studiòs, duncje, a saressin 
dacuardi tal definî la liende cence 
fonde storiche. Ma ancje i studiòs 
a falin. Par esempli, il Vale - par 
contestà la conte — al dîs che no 
risultin papis vignùts in Friùl 
prime dal 1782, cuant che al è 
passât pape Piu VI par là a Viene. 
Invezit nô o savin che pape Grivòr 
XII al fo in Friùl tal 1304, come 
che o vin viodùt il mês stat. E la 
presince dal relicuiari de spine tal 
domo di Vencon cemdùt si puedial 
motiva? Vere o no vere, cheste 
liende cjapìnle par chel che e cîr di 
spiegà: un pes di Avrîl. E 

A scuele di furlan. 
Cuant che a lezion 


a van I mestris 





LA MAGJIE 
DAL FURLAN 


l è scjadût di pôc il tiermin 

par iscrivi i propris fis a 

scuele e duncje ancje par 
decidi se zovàsi dal insegnament 
de lenghe furlane. Come che 
e ripuarte ancje la campagne 
promozional de ARLeF “Dîs di sì al 
furlan a scuele par to fi”, difondude 
vie pal mês di Zenâr su cjarte 
stampade e sui social, i dàts dal 
2019 a son confuartants, stant che 
il 76% dai gjenitòrs al à fate cheste 
sielte, cun sù par jù 38.000 arléfs 
des scuelis de infanzie, de primarie 


e de secondarie di prin grât che a 
àn podùt seguî lezions in lenghe 
furlane par almancul 30 oris intal 
an di scuele. La int, dal rest, e à 
tacàt a cjapà cussience dai vantags 
dal plurilinguisim e biel planc 

e je daùr a inacuarzisi dal valòr 
zontàt di cierts insegnaments, che 
dongje dai fondaments de lenghe a 
puartin ancje elements di culture, 
gjeografie e storie dal teritori. Sino 
su la strade juste, inalore? Forsit, 
ma e coventarès une splanade 

par comedà i tancj berdeis che a 


LIS CATIDRIS CHE A MANCJIN 





Tancj insegnants 
in pension: si fâs fature 
a cirî docents di furlan 


Dis di si al 


furlan a scuele 


par to fi! 


In spiete de certificazion 
linguistiche dai docents (nol 
varès di mancjà trop, dal moment 

che il sisteme di valutazion al è 
stàt prontàt), par podè sigurà lis 
oris di insegnament di furlan lis 
scuelis a scuegnin fa afidament ae 





famose liste regjonàl che, dut câs, 
no sigure une competence reâl. 
Al pararès che dute chê sdrume 
di int e sedi plui che bastante, 

ma la veretàt e je che i istitûts no 
rivin a stài daùr e a son ae ricercje 
continue di figuris professionals 





morestin il viag. Se e je vere che 


ore corint a son plui di 1700 chei 
che si son notàts inte liste regjonàl 
dai docents cun competencis 
ricognossudis pal insegnament 


A son simpri plui numerosis 
lis ufiertis indrecadis 

ai docents che par insegnà 
a vuelin infuarti 

lis lôr cognossincis 


espertis, ancje difàr de liste. Come 
che nus conte Antonella Ottogalli, 
referente par Docuscuele, chest 
an al è probabil che buine part dai 
finanziaments e torni indaùr, stant 
che l'an passât in regjon a son làts 
in pension passe 800 insegnants 

e tantis scuelis si son cjatadis 
cence referent interni pe lenghe 
furlane. I uficis regjonài, par altri, 
no furnissin i contats dai docents 
increditàts, duncje cirî i mestris al 
devente ancjemò plui faturòs. 

La opzionalitàt dal insegnament, 
al è clàr, e compuarte dute une 
schirie di problemis a nivel 
organizatîf, in plui di creà ancje 
prejudizis che a rindin la lenghe 
une materie di serie b, se no 
fintremai di serie c, no dome pai 
gjenitòrs, ma ancje par coleghis e 
dirigjents. Par fortune, la situazion 
no je plui cussì grotescje come 
cualchi an indaùr, ma bisugne 
lavorài ancjemò parsore —- e 

tant — par che il furlan al cjati il 
ricognossiment just. Par prionte, 
aben che a sedin tancj i gjenitòrs 
che a domandin l’insegnament 


de lenghe furlane, si à però di dî 
che i nivei di preparazion a son 
une vore diferents e che no duc] 
a àn pardabon une cognossince 
suficiente de materie. Dongje 

di chei che a àn seguît percors 
formatîfs daspò de lauree e altris 
cors di pueste, al è ancje cui che 
al declare di vê esperience intal 
insegnament dal furlan, cence 
però vê mai partecipàt a nancje 
une ore di formazion. Par fortune, 
intai ultins agns a son simpri plui 
numerosis lis ufiertis indrecadis 
ai docents che a vuelin insegnà 
la lenghe furlane o ben che a àn 
voie di infuartî lis lôr cognossincis 
o ancje dome di tignîlis ben 
batudis cuntune formazion 
continue. Ae fin dal 2016, di fat, 
al è nassùt Docuscuele, il Centri 
di documentazion, ricercje e 


I corsiscj dal curriculum 
di Siencis de formazion 
primarie dut cas 

a son ancjemò pôcs 


sperimentazion didatiche pe 
scuele furlane, su idee de Societàt 
Filologjiche Furlane, inte suaze di 
une convenzion cu la ARLeF, cul 
jutori de Regjon e in colaborazion 
cul Ufici Scolastic Regjonal. Il 
Centri, in plui di jessi un pont 
fondamenta di racuelte dai 
materiài produsùts des (e pes) 
scuelis, al organize ancje cors pai 
insegnants, ricognossùts daùr 
des liniis vuide dal MIUR. Cun 

di plui, tacant dal an academic 
2016/2017, dentri dal cors di lauree 
in Siencis de formazion primarie 
de Universitàt dal Friùl, al è stàt 
istituît ancje il curriculum pal 
insegnament in lenghe e culture 
furlane, cun ché di formà docents 
cuntune preparazion specifiche 
par lavorà intes scuelis de infanzie 
e intes classis de primarie. 


intes scuelis secondaris di 

prin gràt, inte plui part dai càs 

lis lezions no fasin, se no par 
progjets minims, ma nissun al 
proteste o al domande di meti 

in vore ce che al è previodùt 

de leg. Intai ultins timps, dut 

càs, si a vude une incressite dal 
interessament dai mestris, che a 
seguissin i cors e lis iniziativis di 
Docuscuele. Ancje la produzion 

e je vivarose: un grum di lavòrs al 
rive dai concors, ma a son ancje 
mestris che a àn gust di condividi 
i lôr progjets. 

Par dîle juste, aben che chescj 
materiài a sedin une vore 
interessants par chel che al inten 
i contignùts, se o lin a viodi la 
grafie a son ben pòcs chei che 

si salvin. A chest pont, bisugne 
domandasi cuale che e sedi la 
finalitàt dal insegnament in 
lenghe furlane: doprà la lenghe 
tant che mieg di aprendiment e fà 
fevelà i fantats par furlan (o ancje 
dome fàural scoltà) o imparà a 
scrivile? 

«Ducj i doi» nus rispuint 


Par cumò, cemùt che nus conte 
Gabriele Zanello, professòr di 
Leterature furlane (obligatorie) e 
di Didatiche de Lenghe Furlane 
(a sielte), i students a son ricetîfs 
e a prometin ben, stant che a 

an la percezion di preparàsi a 
jentrà intune comunitàt indulà 
che a podaran puartà il lôr 
contribùt. Jenfri iinsegnaments 
previodùts, in plui dai doi cors 

za citàts, a jentrin ancje Lenghe 

e linguistiche furlane (obligatori, 
tignùt dal professor Federico 
Vicario, par un totàl di 49 oris, 
cun laboratori) e Plurilinguisim e 
educazion plurilengal ( facoltatîf, 
tignùt de professore Serena 
Martini). No cate che la buine 
part di lôr e sedi za daùr a lavorà, 
la frecuence e je avonde buine, 
ancje se no simpri i impegns ur 
permetin ai students di seguì 
ancje i laboratoris extracuricolàrs 
(come chei proponùts l'an passât, 
che a àn vude une partecipazion 
minime). I iscrits, dut câs, a cirin 
di formàsi ancje frecuentant i 
cors organizats di Docuscuele. Il 
numar - sù par jù uns cincuante 
di lôr (ma i corsiscj dal prin an 

a son inmò in timp a iscrivisi 
intal curriculum) - al è ancjemò 
scjarsut e nol baste a stropà lis 
tantis busis inte domande, ma a 
son buinis sperancis che al incressi 
cul timp. Bisugnarès però creà un 
puint jenfri lis esperiencis e lis 
professionalitàts dal passât e chés 
che a son dadùr a saltà fùr cumò. E 
mancje soredut une continuitàt, 
che e sarès dal sigùr plui sintude 
se si rivàs a là fùr di une vision 
estemporanie dai progjets sul 
furlan, simpri consideràt tant 

che une materie in plui (o di 
masse) e duncje dispès no tignùt 
ni in cont ni di cont. Se si vûl là 
lontan, bisugne che la lenghe e 
jentri intun plan ordenari, cuntun 
ricognossiment concret di cui che 
al à pardabon lis competencis 
linguistichis. Il 


convinte Daria Miani, insegnante 
che e veve frecuentàt il cors di 
perfezionament di passe 300 oris 
de Universitàt dal Friùl intal 2015 
(e condutore dal program televisîf 
par frutins “Maman’). «Magari 
cussì no, la situazion che si viòt 
ator e je pietose. A mancjin lis 
fondis, ma tantis mestris no si 
preocupin di no vê lis cognossincis 
suficientis. Mi capite tantis voltis 
di viodi tescj plens di falopis e 
scrits cui pîts che a finissin tai 
cuaders. Il probleme al è che 
chestis coleghis no àn nancje la 
cussience dal tuart che a fasin. 

No si preocupin dal eròr di grafie, 
ur baste che al passi il concet. Ma 
cheste superficialitàt e je cetant 
pericolose, parcè che i fruts a 
cjapin sù un insegnament sbaliàt. 
Pensait ae lenghe inglese: nissun 
docent si insumiarès mai di scrivi 
peraulis sbaliadis». 

In dì di vué, dal rest, a esistin tancj 
impresc] par evità cierts eròrs. Cui 
che nol vůl imparà a cognossiju e a 
dopràju, forsit nol varès nancje di 
jessi dentri te liste. Il 

La lavagne plurilengal 


che e Insiore lis nestris classis 


Suntun campion di 940 students 
di prime superior a son plui di 30 
lis lenghis dopradis in famee 


Ce lenghis dopristu... 


O Talian 


In famee 


In valor % 





O Furlan 


. Cui amîs fùr scuele A scuele in classe 

* Inglês, Francês, Albanês, dialets talians, Todesc, Arap, Rumen, Sloven, Spagnol, altris lenghis, Macedon, Rus, Cinés, 
Ladin, Serp, Cravuat, Portughês, Bosgnac, Amaric, Colombian, Filipin, Cec, Cossovan, Lussemburghês, Polac, Sart 
Dâts: Istitûts Marinelli, Magrini Marchetti, Manzini, Linussio, Bearzi, Paschini Linussio LPdF 


i 21 di Fevrâr, inte 

aule magne dal liceu 

Marinelli di Udin, e je 
stade presentade la fotografie 
linguistiche dai students des 
scuelis secondaris di secont 
grât de provincie, inte suaze de 
cunvigne “Plui lenghis, plui vite”. 
Il scandai, metût in pîts dal grup 
di lavòr des scuelis di “La lavagne 
plurilengal”, al cjape dentri cinc 
istitàts: il Marinelli e il Bearzi di 
Udin, il Linussio di Codroip, il 
Magrini Marchetti di Glemone, il 
Manzini di San Denél e il Paschini 
Linussio di Tumiec. 
Di cualchi an, di fat, il liceu 
Marinelli al puarte indevant chest 
progjet cun ché di rilevà cualis 
che a sedin lis lenghis dopradis 
dai fantats intai diviers contesc]j 


di ducj i dîs (scuele, famee e amîs). 


A inizi an scolastic, duncje, ai 


fantats in jentrade intes scuelis 





I DISSENS A SON DI MACROVECTOR / FREEPIK 


GIOCHIAMO 
0 LEGGIAMO? 


100% 


la lenghe inglese e subite dopo 
albanês, dialets talians, spagnùl, 
rumen, todesc e francés che, 
dongje dal ùs cuotidian a cjase, a 
vegnin dopràts ancje intai contats 
cu la classe (fale il rumen). L'ûs 

di chés altris lenghis, invezit, al 

è limitàt al contest familiàr o a 
ambients circoscrits fùr de scuele. 
Interessante la percezion che i 
fantats a àn des lôr competencis 
linguistichis, indulà che la lenghe 
inglese e chê furlane si confermin 
ancjemò chés plui cognossudis, 
daspò di ché taliane. Se si 
confrontin inglês e furlan, dut 
câs, e salte fùr cualchi sorprese. 
Suntun campion di 872 students, 
di fat, a son dome 107 chei che a 
declarin di no vê une cognossince 
passive dal furlan (comprension 


ANDIAMO 
AL PARCO! 





ur ven consegnàt un cuistionari 
indulà che, cun di plui, si 
domande ai arléfs di prontà une 
autocertificazion linguistiche par 
ogni lenghe presinte in regjon 
(talian, furlan, sloven e todesc), 
plui altris lenghis studiadis a 
scuele ( francês e spagnùl) e, se al è 
il câs, di altris che a cognossin. 

I dàts a confermin la esistence 

di un plurilinguisim fuart, dal 
moment che suntun campion 

di 940 students a son plui di 30 
lis lenghis dopradis in famee, 
marcant duncje il fat che dongje 
des minorancis linguistichis 
storichis di simpri presintis 

(che, par altri, in cheste aree 
gjeografiche no son nancje cuissà 
ce rapresentadis), si zonte dut 

un univiers linguistic menàt 

dal fenomen plui resint des 
migrazions. Il furlan al ten bot, 
cun plui dal 50% dal campion 
che lu dopre ducj i dîs in famee 

e un tierc che lu fevele cui amîs. 
Clare che il dat si sbasse inte 
scuele, indulà che, dut càs, sù par 
jù doi fruts su dîs lu doprin cui 
compagns. Al tierc puest, o cjatìn 


Il furlan al ten bot: 

plui di metàt dai students 
lu dopre ducj i dîs in famee 
e un tierc cui amis. 

Il dat si sbasse inte scuele 


oràl), cuintri a pene 11 pal inglês. 

I fastidis, al è clàr, a aumentin inte 
comprension scrite, indulà che 221 
di lôr no àn nissune competence 
(cuintri dome 17 pal inglês). Intal 
fevelalu i dàts a miorin di cualchi 
unitàt, stant che dome 205 no rivin 
a frontà un discors par furlan (e 22 
par inglês). Inte produzion scrite, 
invezit, come che ben o savìn, la 
situazion e je critiche, cun 342 

che a ametin di no savé nancje lis 
fondis de grafie e de gramatiche 
furlane (dome 20 pal inglês). Cun 
di plui, al è interessant marcà 
cemùt che i fantats a declarin di 
vê sù par jù la stesse cognossince 
des lenghis furlane e inglese a nivel 
avanzàt intal lei (140 pal furlan e 
123 pal inglês) e intal scrivi (81 pal 
furlan e 84 pal inglês). E 


L'ANALISI 


Zovins e furlan, 
numars che a dan 
sperance 


A son núf su dis chei che lu capissin, 


ancje se mancul dal 10% dis lu scrif ben 


A ce nivel séstu tal... 


In valòr % MM nissun (nivel 0) | principiant (niv. A) P medi (niv. B) BM avanzat (niv. C) 

e no bastin i studis che lu 

disin di agns incà, o vin vude 
une gnove conferme di un dat 
che al è sot i voi di duc], ancje se 
tancj lu dinein o a àn miòr sierà 
i voi: la lenghe furlane e esist 
e e je ancjemò ben inlidrisade 
tes nestris comunitàts. No sarà 
tant in salùt, ma no je nancje 
muribonde se e lasse olme di se 
fintremai tai zovins. O fevelin 
dai risultàts dal ultin scandai 
curât de Lavagne Plurilengàl, 
cuntune fotografie linguistiche 
che e à mostràt a clàr cemùt 
che la lenghe furlane, dopo 
di ché taliane, e sedi ché plui 
cognossude e fevelade dai zovins 
intervistàts, cuntun ùs massim 
in famee (55,1%), che al cale cui 
amîs (36,6%) e che al rive al so 
minim cui compagns di scuele 
(18,6%). Se o volìn cjalà la tace 
mieze plene, o fevelìn dut câs 
di metàt dai intervistàts che 
al dopre dome o ancje il furlan 
in cjase, e plui di un tierc dal 
campion che lu fâs cui amîs. 


Ù LA SGRIFE 


Daspò di passe 20 agns di lec 
482/99, la plui part dai zovins 
no sa ancjemò scrivi par furlan. 
Une situazion che e meretarès 
cualchi denunzie biele penze: 
oltri al reât di "interuzion di 
public servizi" esistial chel di 
"servizi public mai tacàt"? 





Ancje chi, o vin istitàts plui o 
mancul virtuòs, cun situazions 
diviersis ma che a metin di 

solit insom de liste il Paschini- 
Linussio di Tumieg e il Magrini- 
Marchetti di Glemone, e da pît il 
Marinelli di Udin. 

Se o cjalìn lis autovalutazions 

di competence, plui di 1/3 di 

lôr al à declaràt di capî benon 

il furlan, e in totàl - tignint 
cont ancje dal nivel intermedi 

e principiant — a son adiriture 
cuasi 9 fantats su 10 che lu 
capissin; il 75% dal campion 

al declare ancje une cualchi 
competence te comprension 

de lenghe scrite. Par chel che al 
tocje il fevelà, chei che a declarin 
un nivel avanzàt a son dome 2 su 
10, ma istès al risulte un bacin 
di locutòrs che al cjape dentri il 
77% dal campion. La situazion 
plui grivie - ma spietade - e je 
dal sigùr ché de lenghe scrite: 
dome mancul di un student 

su 10 al declare une capacitàt 
otime di scriture dal furlan (totàl 
des competencis 61%), e ben 

4 su 10 a disin di no savé scrivi 
gran. 

Insome, o vin la conferme che 

il furlan al è inmò ben presint 
almancul tant che lenghe 
passive intune percentuàl une 
vore alte — che tantis lenghis 
minorizadis nus invidiin 
pardabon! - e che duncje no 
son justificadis lis sieltis di 
trascurà il furlan in favòr di un 
magri 12,3% che al declare di no 
cognossi cheste lenghe. Il 

Il carneval intal 








podìn domandai a cualsisei 


di nò cuant che al scomence 
il carneval e si sintarin dal sigàr 
a dî che al tache la dì daspò de 
Epifanie. Nuie di plui falàt! Cun di 
fat, se la dì Sant Martin si cjatais 
par câs in cualchi citadine todescje 
(no dome austriache), no vês di 
pensà di vê lis tarlupulis o di jessi 
su la machine dal timp invezit 
che suntun Flixbus! Sì, parcè 
che di là dal confin il Carnevàl al 
scomence bielzà ai 11 dal 11, aes 
11.11 e 11 seconts - cun sfiladis 
di mascaris e schiriis di cjars 
alegorics — e al dure po dopo fin 
ae Cinise! Par todesc, cheste dade 
si clamile “fünfte Jahreszeit”, la 
cuinte stagjon, che al somee dut 
svoladi, che dut al è permetùt 
ancje ai nestris vicins todescs, 
simpri tant seriòs. Par une volte ad 
an si dismolin e a nt cumbinin di 
gruessis (ancje se nô o savìn ben 
che, par vêr, lis voltis a son dôs, par 
vie che daspò di Carnevàl a ripetin 
la gjonde a Pasche di Rosis inte 
nestris citadinis di màr...). 
La date e la ore che o vin fevelàt 
a divegnin di une fonde storiche. 
Prin di dut si à di dî che culì lis 


La usance di zirà pal paîs 
metint sù mascaris 

di len fatis a man 

e sampogns peats te cinturie 
si cjate ancje a Sauris 


usancis paianis no àn nuie a 

ce fà, ancje se chest al è Punic 
moment prin di Nadal che si 
viodin mascaris pes stradis. 

La usance di Carneval e nas in 
ete cristiane, cuant che intal 
354 e ven fissade la date dal 
Nadal. Cun di fat, si decretà 
ancje un dizun di 40 dîs prime, 
tant che chel daspò Cuaresime, 
là che lis cjars, i gras animài, 

i ùfs e i derivats dal lat a jerin 
improibîts. Cheste preparazion 
al Nadal e scomengave propit 


mont todesc 





ai 11 di Novembar, che e jere la 
ultime zornade che si podevin 

fà pacassadis prime dal dizun 

dal Avent. E je la zornade di Sant 
Martin, e ducj a san che in cheste 
zornade al finìs l'an agricul, daspò 
des vendemis e dal racuelt. 

Cussì, tant che il numar 40 che 

al torne cetantis voltis inte 
simbologjie cristiane, ancje il 
numar 11 - che al è numar prin 

- nol salte fùr par câs: intant si 
cjate jenfri doi numars une vore 
simbolics inte Bibie, o ben il 10, 
numar dai comandaments, e il 12, 
numar dai apuestui. No vint puest 
inte simbologjie bibliche, al jere 
tignùt tant che “numar mat” che al 
podeve meti in cuistion dut l’ordin 
sociologjic cristian. E je ancje la 
ultime ore, sul orloi, prime de ore 
“zero”, che si pensave come ore de 
muart, tant che il Carnevàl al è la 
dade prime di un lunc dizun. 

Intal Votcent, la plui part des 
aministrazions citadinis todescjis 
a vevin 10 o 12 components, mai 
11, che al jere invezit il numar di 
chei dal consei di Carnevàl. Cussì, 
cualchidun al dîs che la leande 
jenfri il Carnevàl e il numar 11 e 
je nassude intal 1331, cuant che 

al fo fondàt un dai prins clubs di 
Carneval: cun di fat, chescj a àn il 
sproc “Ey, Lustig, Fröhlich”, che lis 
inizials ELF, a valin propit ‘undis’, 
par todesc! 

Ma lis tradizions dal carnevàl no 
son dome chestis. 

A Sauris, isule linguistiche 
gjermanofone, o ’nt podìn preseà 
cualchidune, tipiche di dut il mont 
alpin. O pensìn massime ae usance 
di zirà pal paîs metint sù mascaris 
di len fatis a man e sampogns 
peats te cinturie: chestis figuris a 
varessin di fà pòre e di parâ vie i 
spirts malins dal Invier e, intal stes 
timp, di dismovi chei propizis de 
buine stagjon. Il stes intindiment 
lu àn lis figuris che a zirin cu lis 
scovis, Jentrant in ogni cjase e 
netant vie ducj ivanzums dal 
Invier, par sapontà la Vierte che e 
scomence a vignî fûr. I 

Elezions in Irlande, vitorie 
storiche dal Sinn Féin 


Un vot progressist e di cambiament 
che al marche la fin dal duopoli 
Fianna Fail / Fine Gael 


p rin partît pal numar di vôts, 
secont su la fonde dal numar 
des sentis inte Cjamare. No son 
dubis: il vincidôr des elezions 
politichis che a son stadis inte 
Republiche di Irlande sabide ai 

8 di Fevrâr al è Sinn Féin (SF). 

Pal partît nazionalitari di çampe 
che, dopo de smilitarizazion e dal 
sfantament sostanzial dal Esercit 
Republican Irlandês (la innome- 
nade IRA, Irish Republican Army, 
par tancj agns impegnade inte lote 
armade inte Irlande dal Nord), si 

à struturàt ad implen ancje intes 
vincjesîs conteis de Republiche, 

lis votazions a son ladis sù par jù 
cemùt che si spietavisi (o forsit 
ancjemò miòr), daùr dai scandais 
demoscopics fats prime de vierzi- 
dure dai secs. 

Il SF al à cjapàt il 24,5% dai vòts, 
cuasi dopleant la percentuàl dai 
consens che al veve vùt tal 2016 
(13,8%) e la sò afermazion e à 
crevàt il bipolarisim (ma al sarès 
miòr fevelà di duopoli) fondât su la 
alternance tra i “liberài” dal Fianna 
Fáil (FF) e i “democristians” dal 


Fine Gael (FG). I doi partîts con- 
servadòrs a àn pierdùt consens: 

il FF si à fermàt al 22,2% (2,2% di 
mancul dal 2016) e il FG ancjemò 
plui indaùr, al 20,9%, cuntune 
pierdite dal 4,7%. Il SF nol à gjavàt 
vòts dome al centridiestre, ma al à 
pescjàt ancje a campe: i laburiscj a 
son lats jù al 4,4% (mancul 2,2%), 
la liste radical Solidarity-People 
Before Profit (S-PBP) e à cjapàt il 
2,6% (mancul 1,3%), i candidats in- 
dipendents a àn vùt in dut il 12,2% 
(mancul 3,5%) e altris partîts 
minòrs che tal 2016 a vevin passe 
il 4% a àn otignùt dome l'1,3%. 
Dongje de afermazion dal SF e je 
ancje ché dai Verts, che a pas- 

sin dal 4,4% al 7,1%, intant che i 
socialdemocratics a tegnin bot, 
passant dal 3% al 2,9% (-0,1)e a 
vuadagnin une picule rapresen- 
tance cul 1,9% ancje i centriscj 

di Aountù, nassùts di pòc di une 
division a diestre dal SF. 

Chel irlandés si pues definîlu un 
vôt progressist e di cambiament. 
Il SF in particolàr si à presentàt 
tant che une alternative fuarte ai 


SLOVENIE 





Lis afs che a fasin 
siore la Slovenie 


lè avonde là a fasi un zîr 

ator par la Slovenie, par 
viodi cemùt che la apiculture e 
segni inmò une da lis ativitàts 
tradizionals intune sdrume di 
bandis. Da rest dome cualchi 
desene di agns indaùr a jerin 
cetancj ancje achì in Friûl chei 
che a arlevavin lis àfs par vê mîl, 
cere e altris prodots. 
In Slovenie la apiculture e à 
cetante tradizion e e reste 
inmò in dì di vuê une ativitàt 
tradizional. Ancje cence contà 
chei des minorancis autoctonis 
in Italie, Austrie, Ongjarie, 
Cravuazie e chei ator pal mont 
tant che emigrants, in Slovenie a 
vivin plui o mancul in doi milions: 
e chei che a son apicultòrs a son 
plui o mancul 11.000. 
De situazion de apiculture in 
Slovenie si è cjacaràt te tierce 


edizion dal “Pislakov dan”, une 
zornade di studis nomenade in 
onòr di Janko Pislak (1934-2013), 
che al è stàt un impuartant 
apicultòr sloven. A inmaneà 
cheste zornade di studis al è 

ogni an il “Strokovno zdruZenje 
profesionalnih čebelarjev”, 

une associazion che e met 

adun i apicultôrs professioniscj 
slovens. Chest an ai 8 di Fevrâr 

ta la Facoltàt di veterinarie de 
Universitât di Lubiane i apicultôrs 
e i espierts a an cirût di capî parcé 
che il numar di âfs e di apicultôrs 
al cres, intant che la cuantitât di 
mil a nivel gjeneràl e cale. 

Il president de associazion, Boris 
Seražin, al à notàt che a son 
simpri plui malatiis e no plui 
dome il parasit “varroa”: chest al è 
un problem par ducj chei a lavorin 
tant che apicultôrs professioniscj 


doi partîts di centridiestre e al à fat 
indenant rispuestis claris sedi ae 
grande domande di benstà sociàl 

e di dirits sedi al discontent dai 
zovins viers di un sisteme econo- 
mic là che i profits des grandis 
impresis e la incressite dal Pil — 
che di chei si veve svantàt l'ex prin 
ministri Leo Varadkar (FG) - no 
produsin in automatic ni cundi- 
zions di vite miòr, ni stipendis plui 
alts e nancje plui servizis pe int. 
Cun di plui, il SF al è stàt bon di 
presentàsi e par chel al à vût sucès. 
Magari cussì no, però, nol à rivàt 

a fà rindi ad implen i consens 
cjapàts sù (in ciertis zonis dal 
Nord e de citàt di Dublin al à 
passât il 40%). Cun di fat, stant 

che il sisteme eletoràl irlandês al è 
proporzional ma cul vòt singul tra- 
sferibil, che al permet ai eletòrs di 
sielzi plui candidàts de stesse liste 
o ancje di listis diviersis cuntune 
prime preference e altris sieltis 

di rive jù, une part dai siei vòts a 
son lâts pierdùts tal moment de 
assegnazion dai seçs, dut a pro di 
chés altris listis, massime di chés 
dal FF e dal FG. 

Cul savé di dopo, si pues dî che il 
SF al à fat l'eròr di presentà intes 
39 circoscrizions eletoràls dome 
42 candidàts. L'intindiment al jere 
chel di no dispierdi vòts tra i siei 
rapresentants, stant che daùr dai 
risultàts plui resints des aministra- 
tivis e des europeanis, si pensave 
di fà miòr, ma no cussì tant, impen 
al sarès coventàt cualchi concorint 
di plui. Cussì tal Dàil (la Cjamare) 
cumò a son 38 deputàts dal FF, 

37 dal SF, 35 dal FG, 12 verts, 6 
laburiscj, 6 socialdemocratics, 5 di 
S-PBP, un di Aountù e 20 indipen- 
dents. Par rivà a meti dongje une 
maiorance di guvier a coventaran 
tratativis lungjis e complicadis. El 


o semiprofessioniscj. I apicultòrs 
a sperin di rivà a få plui rêt, ancje 
par comparî ducj insiemit sui 
marcjats foresc]j, e di vê scambi 
di cognossincis, massime pe 
apiculture cun plui bôçs. 

In Slovenie la densitàt dai bôçs 

e je avonde alte e par chest pes 
afs al è ancje plui alt il risi di 
malatiis. A risi le è ancje la âf 
autoctone “Apis mellifera carnica” 
(par sloven “kranjska sivka”); 

su la sô situazion a influissin 

i cambiaments climatics e i 
compuartaments dal om cun 
rivuart a la nature. Par chest a 
coventaressin intervents par la sô 
tutele, come ancje meti a rêt ducj 
i associâts che in Slovenie a fasin 
apicolture, cun plui dal 10 par 
cent da lis fameis di âfs. 

A lis conferencis a Lubiane si è 
cjacaràt ancje di cemùt tignî in 
buine salùt lis àfs - par esempli 
di cemùt fà front al fonc “nosema 
ceranae” e a un coleotar che 

al ven da la Afriche dal Sud, 
“aethina tumida”. Impuartante 

e je ancje la relazion tra la 
apiculture e la cuantitàt di arbui 
che a coventin par fà la mil. 
Interessant al è ancje cemùt che 
a impolinin lis plantis che a fasin 
pomis piculis tai Paîs Bas - cun 
lis âfs dentri lis sidreris. Il 

PAN E SALAM 





Se Il formadi al cjape di madrac 


No si piert nome une lenghe, si piert il savôr des robis 


e si piert la economie dai lùcs 





BIANCA DI CJAMIN DI BURI FOTOGRAFADE CUANT CHE E VEVE NÙF AGNS, DAL 1959. E PESAVE 
10,64 CUINTÀI E TE ULTIME LATAZION E VEVE MOLZÙT 47,63 CUINTÀI DI LAT CUL 4,20% DI GRAS. 
E MANGJAVE JERBE DI PRÀT E JERBE MENIGHE. IL FORMADI AL JERE BON TANT FRESC, CHE 


MEZAN, CHE DI GRATÀ. 





erbe, vacje, lat, latarie, formadi. 
J Cuntune deviazion, che nissun 
si cugnave daûr, viers il mussulin. 
Une filiere. Ducj le cognossevin, 
ancje il miedi, il farmacist, il 
plevan, il pecotàr (mistîrs un 
plui util di chel altri), no nome 
i contadins (il mistîr plui util di 
duc], se no chei altris no metin 
la cite sul spolert). Nissun veve 
mai sintût il non “filiere” (al ven 
dal francês filière), ma ducj le 
cognosseve. 
Cumò al è di mode fevelà di 
filiere “curte”, come che al è di 
mode fevelà di “ecelencis dal 
teritori” (tropis a nt cognosséso?) 
e di “tipicitàt” dai prodots de 
agriculture e des industriis agrariis 
(se dut al è tipic, nuie nol è tipic). 
Restìn su la filiere. Su la filiere 
curte. Un formadi fat in Friùl, un 





persut fat in Friûl: filiere curte? 
Ma dulà? Se une vacje di Surisins 
Disore e mangje semence di coton 
e un purcit di Surisins Disot al 
mangje soie de Amazonie, la filiere 
non je curte, e je tant lungje che 
plui di cussì no si pues. Il formadi 
e il persut sarano tipics? Ma dulà? 
Come che si dîs par furlan: “lis 
robis lungjis a deventin madracs”. 
In Friùl no fasìn coton, ma ben 
soie. Se cheste soie (un fasuli pai 
purcits) e salte fûr dal Friùl par là 
sepidiu dulà e e torne di un altri 
sepidiu dulà tant che cuesse di 
purcit par vignî a cjapà l'aiar bon, 
climatizàt par altri, a St. Daniel on 
the Hills, no si pues dî che la filiere 
e je curte: disìn che la filiere e va a 
madrac vie. 

No dîs che il persut di St. Daniel 
on the Hills nol sedi bon, o dîs che 


FONDAZIONE 
FRIULI 





Lenghis, sport e digjitàl: 
600 mil euros in plui 
pes scuelis furlanis 


l rive il bant “Istruzion” de 
Fondazione Friuli, e chest 
an i fonts a saran indrecàts ancje 
ai istitùts scolastics comprensîfs 
de regjon. Il bant, che al metarà 
a disposizion dal mont scolastic 
600 mil euros par progjets leàts 
ae istruzion, al è stàt presentàt ai 
13 di Fevràr tal palag Antonini- 
Maseri a Udin, presints il president 
de Fondazione Friuli Giuseppe 
Morandini, Patrizia Pavatti 
dal Ufici scolastic regjonal, la 
assessore regjonàl al lavòr e 
formazion Alessia Rosolen, e il 
diretòr regjonàl di Intesa San 
Paolo Renzo Simonato. «A son dòs 


li novitàts di chest an — al à spiegàt 
Morandini -: la prime e je che o 
vin decidùt di slargjà il bant ancje 
ai istitùts e no dome aes scuelis. 
La seconde e tocje la decision di 
inserì - dongje de pussibilitàt di 
invià progjets e laboratoris par 
imparà lenghis forestis e svilupà 
lis cognossincis digjitàls — la 
pussibilitàt di presentà propuestis 
leadis al sport». Ben 150 mil euros 
dai 600 a disposizion dal bant a 
saran destinàts a progjets leàts 

al sport. Si trate di une richieste 
rivade propit dal mont de scuele: 
«La ativitàt sportive — e à dit 
Pavatti - e svilupe competencis 


fevelà di filiere curte e di tipicitàt 
pai nestris formadis e pe nestre 
robe purcine e je spes une bausie o 
une ipocrisie. 

— Baste che al sedi bon! - si disarà. 
Benon, alc al è alc, ma i formadis 
a son simpri plui lamis e il persut 
bon tu âs propit di là a cirîlu, e 
pussibilmentri cun cualchidun 

di St. Daniel on the Hills che, 
come che si dîs vuê, “al cognossi il 
teritori”. 

Jerbe, vacje, lat, latarie, formadi 
che si diseve. La vacje di Surisins 
Disot e mangjave la jerbe di 
Surisins Disot, cualchi volte ché 
di Surisins Disore, ma dificil plui 
lontan. La latarie e jere a Surisin 
Disot e il formadi lu mangjavin 
chei di Surisins Disot. Km 0, a 
disin vuê. Se a ‘nt vanzave, al leve 
a Udin o a Triest; ancje i citadins a 
an dirit di vivi. 

Po, a àn tacât a dî: ce vùstu 

che al sei se invezit di jerbe lis 
vacjis a mangjin insilàts, farinis 
americanis, semence di coton. 
Nuie, ce vùstu che al sei, il lat al è 
simpri blanc e il formadi salacor 
plui bon. E ce vùstu che al sei se 
si cambie vacje: invezit de furlane 
blancje e rosse o fasìn la stale cu la 
americane blancje e nere. Benon, 
e molg ancje di plui, e il lat al è 
simpri blanc e par chel il cug nol 
cjape di scarpet. 

E ce vùstu che al sei se tal puest 
de vecje cjalderie di ram o metìn 
une gnove cjalderie di acàl dute 
lusinte? Cussì o contentin chel 
tabaiot di venit che le finirà di 





trasversal tant che la competivitàt, 
il savéè lavorà in scuadre, capacitàts 
civichis e sociâls. Nus permet 
ancje di svilupà altris temis tant 
che il mantigniment di un bon 
fisic e la cure de alimentazion. 

Nô o pensìn ancje a progjets 
multidissiplinàrs che a viodin i 
insegnants di talian o di siencis in 
palestre cul coleghe che al insegne 
ativitàt fisiche». L'impegn pe 
formazion al è puartàt indenant 
ancje di Intesa San Paolo: «O 

vin metùt a garanzie — al à dit 
Simonato - 250 milions par 


tontonà sui vantags des cjalderiis 
di acal che lui al vent. E ce vùstu 
che al sei se al lat i din une 
scjaldade plui fuartute, che e 

copi la microflore naturàl, tant o 
comprìn ché che e rive di sepidiu 
dulà: cussì o vin mancul fastidis 
casearis. E ce vùstu che al sei se 
su la crodie o din une sborfade di 
natamicine, che al è un antibiotic? 
Cuistion di shelf life, come che si 
dîs vué. Vuê si disin tantis robis, jo 
us a nt dîs nome une: se la filiere 
e je cambiade in ogni passag, la 
filiere no je plui ché che à fat la 
innomine dal prodot. O no? 
Viodìn mo: il savòr dal formadi al 
vignive di ce a cjatavin te treséf lis 
bestiis (jerbe verde o jerbe secje) e 
de microflore naturàl (il formadi, 
cug pai cjargnei, al è un prodot 
microbic). Se no je plui la jerbe, 

se no son plui i microbis (no si 
disinfete nome la stale e il luvri, si 
disinfete ancje il lat) il formadi al 
varà un altri savòr. Lami. Tant che 
par gratà si dopre il Parmigjan o, 
magari cussì no, il Grana Padan. 
Une robe che nissun si è cugnàt 

di pensà: in Friùl no si faseve ni 
masse lat ni masse pòc, si faseve 
chel tant che la jerbe furlane 

e permeteve. In ecuilibri cul 
ambient, doprant une “risorse” 
rinovabile (baste soreli e ploie), 
insome il massim de ecologjie e 
de economie. Tant al è vêr che, 
dopo de prime vuere mondial, la 
industrie che si è ripiade daurman 
e je stade ché dal lat, par vie che 
la jerbe le vevin su la puarte di 
cjase: no par nuie o sin rivàts a 
650 latariis. Une par cjampanili, e 
ancje di plui. Po a àn tacàt a dî che 
lis latariis a son masse pigulis. No 
jerin ni grandis ni pigulis, si faseve 
lat secont che si veve jerbe. “Si fås 
cun ce che si à” al è, al jere, un biel 
motto furlan. 

I timps a cambiin, lu diseve ancje 
Bob Dylan e nol è plui il Friùl di 
une volte, chel si sa. 

Il fat al è che nol è plui il Friùl, 


sacrabolt. Il 





meti a disposizion dai students 
universitaris jutoris leàts al merit. 
A chest si zonte ancje il lavòr di 
formazion cul progjet “Giovani 

e lavoro’ che al interessarà 5 mil 
students tai prossims trè agns. Al 
moment, a son stàts formats za 
700 di lòr». 

«Il bant de fondazion - e à dit la 
assessore Rosolen - al è in linie cul 
lavor che e fâs la Regjon, che dome 
pe istruzion e à metùt chest an 

26 milions di euros. Un dai grues 
lavòrs che o fasarìn tai prossims 
agns al sarà meti dongje dut ce che 
al inten il dirit al studi, par creà un 
percors unic, plui facil di frontà pai 
operadòrs dal setòr». Il 


FANTATS & FUTÙR 





Laude al furlan 


A son milante bogns 
motifs par fevelà la nestre 
lenghe: e je un invistiment 
par imparà miòr lis tantis 

lenghis che i somein 


andi a ducj. Io mi clami 

Marianna, o soi di Sevean, 
ma in chest moment o soi in France 
par impara il francês e cognossi un 
pòc il mont! O disarès che al è il câs 
di ringracià il gnùf diretòr da “La 
Patrie dal Friùl”, Walter Tomada, e 
ché di prime, Erika Adami, pe opor- 
tunitàt che a àn sielzàt di dâmi. 
Jo o pensi che chest gjornal al vedi 
une mission tant impuartante che 
dificile: rivà a fa sorevivi il furlan a 
dispiet dal cambiament masse svelt 
che la societàt e je daùr a vivi. 
Tantis voltis o ai sintùt i miei co- 
etanis a dîmi che “la lenghe furla- 
ne no vàl nuie” o che “e je inutile”; 
cualchidun al à ancje olsàt a dîmi 
che il furlan al è un dialet e no une 
lenghe, cence nancjelàadàun volia 
ce che a disin lis lecs di tutele statàls 
e regjonàls. 
Mail furlan, isal pardabon inutil? Se 
lu fevelin in 600.000 di lôr, al è difi- 
cil sostignî che nol coventi a nuie! 
Intant, se si scomence a dopràlu za 
di fruts, il cerviel si use a cognossi 
dòs lenghis diferentis, sedi a nivel 
di pronunzie che gramatical. E us 
garantìs che fevelà furlan in cjase al 
vàl pal cerviel dai nestris fruts come 
là a scuele di altris lenghis, tant che 
l’inglés, il francês, o il cinés. E in plui 
che no fà fature, nol tocje nancje... 
tirà fùr il tacuin! 
Voléso meti trop che al è divertent 
e stimolant scuvierzi simpri perau- 
lis gnovis: par esempli “picjecjacis”, 
cui siei doi significats par clamà la 
astute par picjà impresc]j in cusine o 
il vues de spale che o clamìn ancje 
clavicule; o “strissulis’, che a son 
sedi “tocuts minùts di len”, che i ri- 
tais des formis dal formadi che po 
dopo si doprin par fà il frico? 
E po, cognossi il furlan al pues judà 
ancje ducj chei che a son daùr a im- 
parâ il francês, il spagnàùl il catalan, 
o altris lenghis neolatinis, parcè 
che a son lenghis che si somein, e al 
sarès pardabon stupit no profità di 
une par imparà chés altris! 
Jo o soi in France aromai di sîs mês, e 
tant di chel che o ai imparàt chi al è 
merit de mê cognossince dal furlan: 
tantis peraulis si somein e ancje la 
struture des frasis. E je une robe di- 
vertente, che no i varès mai crodùt 
prime di vignî chi! Par esempli, save- 
viso che la peraule “avion” e je com- 
pagne in francés e in spagnùl? E ce 
dî de peraule “surîs”, che in francês 
e sarès “souris” (pronunzie su.Bi)? In 
dutis dôs lis lenghis e indiche sedi la 
besteute, che ilmouse dal computer! 
Duncje, furlans, se no vevis za mi- 
lante bogns motîfs par fevelà la 
vuestre lenghe, pensait al furlan 
ancje tant che a di un invistiment, 
massime se o vés intension di viazà 
— o di fà viazà i vuestris fis — ator 
pal mont!). E 

je a plen regjim la seconde 

fase dal progjet interreg “La 

Via della Musica/Strasse der 
Musik” che al met in comunicazion 
tieris confinantis, o ben Italie e 
Austrie, midiantde musiche. Tal spe- 
cific, si fevele di Cjargne, Valcjanàl e 
Carinzie, par une comunion di in- 
tenzions che e ponte a valorizà i pa- 
trimonis comuns che a cjatin tante 
empatie intal cjamp de art. In graciis 
di un acuardi inmaneàt tra la Uti de 
Cjargne, il Comun di Malborghet 
Valbrune, la Fondazion Luigi Bon e 
la associazion austriache Via Julia 
Augusta, inte suaze dal progjet 
Interreg Italie-Austrie 2014-2020, la 
vie de musiche e continue a pandi 
esperiencis e cognossincis. 
Daspò dal prin moment svilupàt l'I- 
stàt passat — che o vin bielzà contàt 
e che al à viodude la costituzion de 
Orchestre Zovanîl Alpine HEurOpen 
cun cuarante zovin musicist di di- 
viers Paîs di Europe — a partî dal 
Autun a son tacadis une chirie di 
ativitàts didatichis intes scuelis de 


Concierts e lezions 

di alt nivel par valorizà 
i patrimonis comuns 
di cà e di là dal cunfin 


Cjargne, dal tarvisian e de Carinzie, 
cu la partecipazion di grups musicài 
transfrontalîrs, par lezions insolitis 
che a metin la musiche e diviers ar- 
tiscj professioniscj a disposizion dai 
students. Lezions conciert imbina- 
dis cun concierts vierts al public, par 
une sinergjie tra istruzion e divulga- 
zion che e cjape dentri sedi istitùts 
scolastics, sedi lùcs sociài vierts a 
ducj tal non de art. 

Il prin di chescj apontaments al è 
stàt in Setembar, cuntune lezion 
conciert dople pai students dal 
Liceu pai sports invernài Bachmann 
di Tarvis e cul conciert public al 
Museu Etnografic di Palaç Venezian 
a Malborghet. Protagonist l'ensem- 
ble di musiche antighe Collegium 
Pro Musica, par incuintris leâts ae 
musiche taliane dal periodi Baroc. 
Il secont incuintri tra musiche e 
didatiche dal progjet european al è 
stat di Invier, a Tumieç, trai students 
de scuele medie a orientament mu- 


IL PROGJET INTERNAZIONÂL 


PRIN ALBUM SOLIST 








“La vie de musiche”, 





un progjet di confin che al ten 





dongje tieris e culturis 


XD 





IL DUO TAGADA, LA VIOLONCELISTE AUSTRALIANE MELISSA COLEMAN E LA FISARMONICISTE DE 


AUSTRIE HEIDELINDE GRATZL 





sicâl Gianfrancesco da Tolmezzo 
e la gnove Istituzion Musical e 
Sinfoniche dal Friùl-Vignesie Julie, 
che e à tignùt — in plui de lezion - un 
gran conciert tal Domo di Tumiec, 
cu la partecipazion dal violinist so- 
list Christian Sebastianutto e sot de 
direzion di Paolo Paroni, ducj i doi 
musiciscj furlans di grande nomee. 
Il tierc al è stàt in Austrie, tal mês 
di Novembar, te Musikmittelschule 
di Ké6tschach-Mauthen cul trio 
Phantastikus, componùt di trê 
famòs armoniciscj: Otto Lechner, 
Paul Schuberth e Bartok Bibic, chela 
sere si son esibîts intal teatri de citàt. 
Il cuart, a Malborghet, al à viodude 
la presince dal grant portent Edgard 
Walton, un fantat di tredis agns de 
Australie che al à vint une vore pre- 
mis mondiaài leàts al violin, e no par 
ultin il concors internazionàl di San 
Vît al Tiliment “Il Piccolo Violino 
Magico”. Al è stàt un moment di 
grande emozion e di impression — 


PIRULIS DI MUSICHE E DI STORIE 





Dusinte agns fa, al nasseve 
Jacopo Bartolomeo Tomadini 


T ra i tancj inovài musicâi di 
chest an, o vin ricuardât Pauli 
Diacun tant che storic, gramatic e 
teoric de musiche tai 1300 agns de 
sô nassite; cuntune orele al ambit 
internazionâl, si scuen nomenâ al- 
mancul i aniversaris di nassite a ci- 
fre tonde, val a dî chel di Beethoven 
pai 250 agns, Chopin e Schumann 
pai 210, Paganini e Tchaikovsky pai 
180, Mahler pai 160. 

Ma no si pues nancje dismenteà che 
chest ana colin i 200 agns de nassite 
diJacopo Bartolomeo Tomadini, une 
des figuris lui impuartantis de musi- 


che sacre dal Votcent, e no dome in 
Friùl. Pensait che al è stàt definît, di 
un organist e compositòr di grande 
nomee tant che Oreste Ravanello, “Il 
Palestrine dal XIX secul”. 

A Tomadini i è stàt dedicàt, tal 
1992, il Conservatori di Udin, e a 
lui a son leadis tantis ativitàts a pro 
dal Cjapitul di Cividàt, indulà che 
al è nassùt, muart e indulà che al à 
operàt di plui, tant che predi, orga- 
nist, compositòr, mestri di capele 
e canonic dal Domo, professôr in 
seminari, diretôr dal Museu arche- 
ologjic, colaudadôr di struments 


pai students dal Liceu di Tarvis e 
par dut il public de mont -viodi e 
sintî chest fenomen des cuatri cuar- 
dis menâlarchet tant che un mestri 
consumât par esperience, tra com- 
posizions di Mozart, Beethoven, 
Bach, fin ai grancj romantics tant 
che Mendelssohn, e a musiciscj dal 
Nûfcent come Milstein, Kreisler e 
Waxman. 

In Fevrâr si è tornàts in Cjargne, tra 
lascuele medie di Tumieg eil Comun 
di Darte, par un apontament dopli 
te dì di San Valentin, in rose. Ospitis 
dôs musicistis straordenariis: la 
violonceliste australiane Melissa 
Coleman e la armoniciste austria- 
che Heidelinde Gratzl. Te buinore 
e je stade la lezion conciert, cetant 
partecipade, invezit la sere — tal sa- 
lon di Palac Savoia a Darte — al è stàt 
fat un conciert public su pagjinis di 
musiche contemporanie, folk e con- 
taminazions. 

Di chi in Otubar, a son in cantîr al- 


liturgjics, e ativist cultural. 

Arléf di Giovanni Battista Candotti, 
altri musicist di nivel, mestri di 
Vittorio Franz, ancje lui compo- 
sitôr furlan impuartant, al à vùt e 
mantignùt contats impuartants 
cun personalitàts che a son stadis 
rilevantis, in Italie e intal forest, 
inte definizion de musiche sacre a 
cjaval tra doi secui e viers il Nùfcent, 
che lui nol à cognossùt parcè che al 
è muart tal 1883. Nons tant che il 
musicolic Fortunato Santini, l'or- 
ganist de Basiliche di Sant Pieri 
Salvatore Meluzzi, il studiòs Franz 
Xaver Witt, tancj organàrs come lis 
fameis Vegezzi-Bossi e Zanin, un mît 
dal pianoforte tant che Franz Liszt, 
che cun lui e esist une piçule cori- 
spondence. 

Tomadini al jere cognossùt e stimat, 
tra laltri al è stàt fondadòr cun 
Guerrino Amelli de riviste nazional 
“Musica Sacra” e de associazion na- 


tris incuintris tra scuelis e salis di 
conciert, par une formule che e plàs 
une vore ai students e a la int. Ai 
21 di Marg a Malborghet, dentri de 
cunvigne internazionàal dedicade ae 
musiche antighe “A Colpi di Tasto”, 
students e public a varan la pussibi- 
litàt di cognossi di dongje struments 
tant che la viole di gjambe e il cla- 
vicembal, spiegàts e sunats di doi 
esperts come Teodoro Baù e Andrea 
Buccarella. 

Invezit, ai 17 di Avrîl intal Teatri di 
For di Avòtri, la cjantante furlane 
Elsa Martin e il percussionist Andrea 
Ruggeri a presentaran il conciert 


Grande emozion 

pe esibizion dal portent 
Edgard Walton, fantat 

di tredis agns de Australie 


spetacul “A-lèn-u, di len e di flat”, 
ispiràt a personags imagjinaris, fan- 
tastics e mitologjics de Cjargne, par 
une storie dute di contà e di sinti e 
che a metarà in contat students di 
Davàr, Comelians, Fors di Avòtri e 
Sapade. L'ultin apontament di che- 
ste impuartante aventure che e lee 
didatiche e divulgazion musical tra 
Cjargne, Valcjanàl e Carinzie, al sarà 
in Otubar in Austrie. Daspò e sarà la 
volte de ultime fase dal progjet “La 
Viadella Musica/Strasse der Musik”, 
venastàiune publicazion bilengalin 
talian e todesc di trê studis dedicàts 
ae valorizazion de art figurative e 
musical des tieris confinantis. Ma 
di chest, o contarìn plui indevant. E 


zionâl di Sante Cecilie a Milan. In 
particolàr, si è interessàt e al è stàt 
tra i protagoniscj de riforme de mu- 
siche sacre tal moviment che lui stes 
al à cofondat in Italie e che si clame 
“cecilian’ in onòr de Sante patrone 
de musiche e dai musiciscj. Tra i 
varis ricognossiments, si ricuarde 
il titul di mestri di capele onorari 
de Academie di Sante Cecilie e de 
Congregazion Pontificie, la presi- 
dence di tantis cunvignis di musiche 
sacre catoliche, la vitorie di tancj 
concors di composizion, come a 
Nancy, Parîs, Florence. 

Il catalic di Jacopo Tomadini al con- 
te cirche sîscent composizions, la 
plui part di musiche liturgjiche, e 
tra lis oparis plui rapresentativis si 
ricuarde la cjantade “La risurrezio- 
ne del Cristo” (1864), la “Messa du- 
cale” (1868) e il “Te Deum” (1879), 
doi “Missus” e diviersis racueltis di 
cjants di savòr popolàr. Il 


Il folk malinconic 
di Silverio, 
sperimentazion 
e armonie 


C jantant, ghitarist, violoncelist 
e autôr, Massimo Silverio - 
nassùt a Çurçuvint in Cjargne - al 
compon musiche di cuant che al 
veve 16 agns. La sô vite e je la musi- 
che. Specializât tai suns e cjants tra- 
dizionâi furlans cun Giulio Venier, 
chest zovin cjantautôr al à za vùt 
grande fame insiemi a grups e as- 
sociazions culturâls, zirant dute la 
Italie e la Europe, in particolâr te 
vicine Austrie. 

Dopo il sucès che al à vût te passade 
edizion di Suns Europe, il cjantautôr 
al à tacât il 2020 publicant il so prin 
album solist. Di fat, alè za cognossùt 
in dute Europe parcé che, tacant di 
Lubiane, passant par Berlin e rivant 
fin in Olande, Massimo cui siei amîs 
— preseats artiscj come lui - Leo 
Virgili e Nicholas Remondino, al è 
partît in Fevràr in four par presentà 
il so disc dal titul Ø. L'album, jessùt 
ai 31 di Zenâr e presentàt in Friùl 
pe prime volte ai 14 di Fevràr, tal 
Teatri San Zorç di Udin, al à dentri 
cuatri cjançons: il toc che i da il non 
Ø (Explicit) insiemi cun Tiere, Som 
e Jevå. Par sunà in conciert i tocs 


dal album, il grup di Massimo, Leo 





e Nicholas al dopre ghitaris, violon- 
cel, bas, tastiere, batarie, percus- 
sions e un strument stramp e sofi- 
sticât: il theremin. 

Cu la musiche, l'artist al cîr di co- 
gnossi e di spiegà la anime umane 
plui profonde. Midiant de speri- 
mentazion, doprant struments 
diferents e misclicant gjenars mu- 
sicài diferents tant che rock, “indie” 
e eletroniche, al cree armoniis che si 
incrosin, e leams di notis. Notis che 
a son sclendaris, ma ancje dolcis e 
profondis, metudis insiemi cu la vôs 
melodiose di Massimo a penetrin te 
piel di cui che al scolte. Si mòf fûr 
un turbin continui, di dulà che no 
si rive a saltà fùr, come a jessi intun 
sium. La musiche e je un folk malin- 
conic che nus fàs ricuardà i nestris 
afiets, lis nestris penis e la nestre fe- 
licitàt. A regjistrà l'album cun lui al 
è stàt Manuel Volpe, e par rangjàlu 
e masterizàlu al jere Giordano Sala. 
La cuviertine dal album e je za di so 
une opare di art, realizade di Anna 
Marta De Marchi, duncje no si pues 
fa altri che ordenaluelà a scoltàlu su 
https://massimosilverio.bandcamp. 
com/. 

Scuvierzét di pluilantacirî Massimo 
su lis plateformis social, e lassaitsi 
traspuartà, comelàaiar, vie de realtàt 
cu la sò musiche. Il 

LA TIERE E LA GREPIE 





Il “Vignal Friûl” 
in gran lustri 


Valor e ricjece a vegnin soredut 
di Pinot e Prosec 


l jere une volte (e i petegs 

di ostarie a disin che al è 

ancjemò), un contadin che 
al bruntulave simpri par cemùt che 
i levin lis robis. Dal rest, cuntune 
aziende complesse e diversificade 
come chés di une volte (vuè si cla- 
min multifunzionàls), al jere impus- 
sibil che une anade e fos buine par 
ducj i prodots: se al veve ue plui che 
forment, jerbe mediche pluitost che 
blave, vacjis pluitost che purcits, al 
jere bon di lamentàsi istès. Une zor- 
nade su la fin di Jugn al cjate un so 
amì che i dîs: «Alore, mi somee che 
la produzion dal forment chest an 
e sedi buine!». «Sigùr — al rispuint — 
ma cumò o vin pòc stran». 
Se al ves produsude ue, di chescj 


timps, forsit alvarès vùt pòcs motîfs 
par bruntulà. Il “Vignàl Friùl”, di fat, 
a cjalàlu di difûr, al somee in gran 
lustri. Sigùr la Brexit e à creàt stàt 
di ansie, come ancje la vuere dai da- 
zis e lis ricjadudis economichis dal 
coronavirus. Ma al è ancjetant vêr 
che prin il Pinot grîs (e ancje cumò 
in gracie dal lavoron dal Consorzi di 
tutele) e po il Prosec, a àn puartàt 
valòr e ricjece aes nestris vîts. Si 
spietisi cetant (ancje se magari e 
podarès jessi dome une ilusion) de 
Ribuele zale e si cjale cun atenzion 
chés che a saran lis primis iniziati- 
vis dal Consorzi di tutele Doc Friùl 
che al è di pòc nassût. 

Intant, il teritori nol sta a cjalà. Za 
di cualchi an te Vile Nachini Cabassi 


Autonomie come categorie spiritual 


SECONDE PONTADE 


hest an a son cent agns che al 
è nassùt pre Checo Placerean 
(30.11.1920). La autonomie e je stade 
par pre Checo un progjet di fonde. Lui 
le imagjinave pal Friùl che si amini- 
stràs di bessòl e ancje pe glesie cun 
chés autonomiis di tradizion liturgji- 
che, musicdàl, juridiche, organizative 
che e veve tal Patriarcjàt il spieli plui 
stralusint. Predi fúr dal ordenari, libar 
e profont, cjalàt di stos dai notabii tant 
de politiche che de curie. 
La Patrie e propon chestis pontadis di 
un intervent di pre Antoni par no di- 
smenteà un nestri grant profete. 
pre Roman Michelot 


l mont di vu, al à dit Pauli VI cun- 

tune espression induvinade e 
splendide, al à dibisugne di teste- 
monis, no di mestris. Mi diseve une 
femine che jê no je buine di insegnài 
la dutrine a sò fie, parcè che no à fat 
il cors di catechistiche. “Nancje mê 
mari - i ai rispuindùt — no à stàt a 
Udin a sintî conferencis e no mi à mai 
spiegàt nuie, ma mi à simpri mostràt 
culasòvite ce che si à di fà. La dutrine 
si le mostre, no si le spieghe”. E cussì 
une robe vitàl come la autonomie. 
No in dut pre Checo al è stàt coerent 
cun ce che al diseve, e la int — sore- 
dut i aversaris e i prevignùts — no àn 
pierdude ocasion par imputài i siei 
difiets e lis sòs incoerencis, ma in 
chest si pues dî di lui ce che Jesù al à 
dite di Natanael: “Ve un Israelite rùt, 
che no ‘nd è falsetàt in lui” (Zn 1, 48). 
Pensant a Marchet, mi ven tal cjàf la 
sò grande culture e erudizion di au- 
tentic umanist; pensant a Marchi mi 
ven tal cjàfla anarchie inte sò acezion 
plui radical e gjenuine. Pensant a pre 
Checo, la prime peraule che mi ven 


tal cjàf e je la autonomie. Come mùt 
di pensà, come mùt di vivi, come ca- 
tegorie mentàl e spiritual, come vistît 
natural, come aiar di respirà, come 
Weltanschauung o vision dal mont. 
Il prin incuintri cun lui lu ai vùt inmò 
prime di deventà predi, cuant che 
o jeri ancjemò inte fabriche a cjapà 
lis ultimis rifiniduris, chês fatàls. O 
feveli dal 1964, un an prime di jessi 
ordenàt. Nus davin la pussibilitàt di 
saltà fùr la joibe par là a fà une ore 
di dutrine intes scuelis elementàrs, 
une sorte di tirocini. Mi vevin dade 
une scuele des bandis di viàl Triest 
e o passavi, jo e Natalino Zuanella 
di Mataiàr, par li des muiniis di Sant 
Pauli in vie Trep, par cucà lis ultimis 
novitàts de editorie catoliche. Li o 
vin viodùt pe prime volte pre Checo. 
Impussibil no inacuarzisi. L'unic cen- 
ce tonie e duncje za un scandul, l'unic 
cul toscan che al impestave muiniis 
e clients, l'unic che al cuistionave di 
filosofie e di teologjie e no di dutrinis 
o di nainis clericals, l'unic che al fe- 
velave simpri e dome par furlan, lu- 
nic che al diseve la porche cuintri de 
curie e dal vescul Zaffonato in plene 
ativitàt edilizie. 

Par nô, che o saltavin fûr come cunins 
cence pél in plen burlag, si tratave di 
une tentazion e di un pericul, ma il 
gust dal proibît, la aventure, il velen 
che nus jentrave dolç e mortal fintre- 
mai tes ainis, al jere un alc di masse 
biel par pierdilu. E cussì, o partivin 
prin da la ore par no pierdi cheste 
ocasion uniche. Il retòr al è vignùt a 
savélu e nus à improibît di viodilu e 
di fevelài, parcè che, usance lui, pre 
Checo al veve un alc di diabolic e no 
si varès vàt di lassàlu circolà libar. “È 
una lingua satanica”, nus à dit. Il 






di Cuar di Rosacis si è creàt un cen- 


tri di atrazion e di divulgazion des 
nestris maraveis viniculis. Chenti 
a àn cjase il Consorzi di tutele de 
Doc dai Cuei Orientài dal Friùl e dal 
Ramandul e il Consorzi Doc F-VJ: 
cun di plui, dongje di un ristorant 
enoteche, a son stàts vierts un pont 
di informazion turistiche e un spa- 
zi di vendite dal miòr dai prodots 
agroalimentàrs des nestris culinis. 
Un secont moment di promozion 
agregade al è stàt screàt tal preseòs 
Palac Altan di San Vît dal Tiliment 
là che a son i uficis dal Consorzi de 
Doc dal Pinot grîs, de Doc Friùl, de 
Doc des Gravis dal Friùl e dai orga- 
nisims di control tant che Ceviq e 
Triveneta certificazioni. 

Si sta lavorant a un tierg centri che 
al nassarà simpri intun sît di grant 
fassin storic e architetonic, ven a 


L 
YTROLI 


da 


stài a Vile Florio di Buri. Chenti, di 
fat, in plui che celebrà une schirie 
di ativitàts colegadis ae anuàl Fiere 
dai Vins, e sarà rinfuarcade la stru- 
ture dal Museu dal vin (che di pòc al 
a sielt tant che presidentil professòr 
Mauro Pascolini de Universitàt dal 
Friùl) e si vierzaran lis puartis a ce- 
tancj progjets leàts ae informazion 
e ae divulgazion. 

Chest al vůl dî che ator dal vin furlan 
al è interès, ma a son ancje profes- 
sionalitàt e culture, marcjàt e pro- 
duzion di faturàt. O fevelin duncje di 
un setòr che al sburte la agriculture 
regjonâl e che al à un pês une vore 
pene a pet di dute la economie di 
cheste tiere. Si trate di centenàrs di 
aziendis in dialic cul mont, e che il 
mont al scolte come ambassadoris 
di une “tiere fortunade” che e sco- 
met su lis sôs ricjecis. I 





Marc, il més che nol è plui matucel 


1 mês di Marg al è cognossût 

in Italie pe sò variabilitàt: 
di fat, un proverbi talian al dîs 
“Març 
matucel: cjale il soreli e cjape sù 
la ombrene”. Un proverbi che 
chi di noaltris no si è slargjât, 
prin di dut parcè che par furlan 
nol fâs rime ma soredut parcè 
che in Friůûl il soreli no tu lu 
viodevis mai, almancul prime 
dal riscjaldament globâl. Cumò, 
invezit, tu lu viodis ancje masse, 
ma ancje “Març matucel: cjale 
il soreli, che al reste par dut il 
mês” nol sunave masse ben. 
I SANTS DAL MÊS 
Ai 2 di Març e ai 29 di Març si 
festezin tal ordin Sant Cuint 
e Sant Secont, protetôrs dai 
gjenitôrs che a vevin pôre di 
pierdi il cont dai fruts. 
DÌ E GNOT 
Il soreli in Març al jeve in medie 
tor sîs e mieze di buinore, e al 
va a pognisi tor sîs di sere: in 
sumis, al durmîs sù par jù dodis 
oris. Contant trop che i plàs stà 
al mâr a fasi gjoldi di chei che 
a son in splaze, al è un suspiet 
fuart che il soreli al vedi origjins 
triestinis. 
Te gnot fra sabide ai 28 e 
domenie ai 29 di Març, lis speris 
dal orloi si tirin indevant pe ore 
legal, fasint scomparî di fat une 
ore di vite. E voaltris o stais chi a 
pierdi timp a lei i strolics. 


PERSONACS NASSÙUTS IN MARC 
Arturo Malignani, cognossùt 
pes sôs invenzions tal cjamp 

de eletricitàt, dal ciment, des 
tecnichis di là in marine e des 
scuelis cence feminis. 

Bruno Pizzul, grant telecronist 

e gjornalist di balon, cun dome 
doi displasés: no vê mai zigàt 
“Campions dal mont!” e no jessîì 
rivaàt a fà jentrà tal lessic talian la 
peraule “sghiribicilu!”. 

Il sport dal més 

Gare di pazience: si metin in 
torneu ducj chei che a spietin che 
pe television a pronunziin “Friuli” 
cul acent just, cuintri chei che 

a spietin che i Pozzo a spindin 
cualchi palanche par un zuiadòr 
di sest pal Udin. Une competizion 
origjinàl, ma un tic noiose. 
APONTAMENTS 

Ai 8 di Mare e je la fieste des 
feminis. Par festezalis, si use 
regalàur un mac di rosis di 
mimose. Par gno gust, a saressin 
plui preseadis lis rosis di coce, 
fritis in pastele. 

Ai 19 di Maro, e je invezit la fieste 
dal papà, che - insiemi cu la fieste 
de mame (in Mai) e la fieste dai 
nonos (in Otubar) - e lasse dome 
un dubi: cuant ise la fieste di “tô 
agne”? 

I proverbis dal mês 

Al è dibant insegnâi al mus, tant 
ancje chel si è aromai laureàt te 
“universitàt di internet”. Il 


I LIBRIS SIMPRI BOGNS 


Antoni Beline, 
Pre Pitin 
(1911-1981), 
vitis e Passion 
di un soldat 


cence glorie, 
Zirà, 2006 


6 T u clamavin fuart pre Artistico, 
par che nus berlàs, fasint fente 

di corinus daúr o di meti man ae sô 
arme miòr: il fier pledt che al veve sot 
de gabane e che al doprave par solit 
par sticà lis boris dal turibul sgurlant 
tor ator dal fornel. Aristico, mi clami 
pre Aristico, ma al è miòr se mi 
clamais pre Pitin? 


Za di chestis primis peraulis de 
presentazion (scrite di Zuan Carli 
Tonutti, za sindic di Codroip) si 
capìs ce sorte di om che al è chel 
che di lui si fevele in chest libri, che 
al à vùt vint il premi san Simon intal 
1981 (e jere la seconde edizion). 
Cemdt che al spieghe Robert Bertòs, 
inte jentrade, al è stàt unic câs di 
un vincidòr che nol è stàt publicat 
par cure dal Comun (cheste edizion 
e je une ristampe par cure di Glesie 
Furlane, tai 25 agns de muart di pre 
Pitin). Parcè? Mah! Dal sigùr il ritrat 
che al ven fùr nol è fat par edificà 

i letòrs. A fasin une magre figure 

un pòc ducj: la istituzion glesie in 
primis, cu la sò jerarchie seneose 

di fà cariere o, adiriture, di meti vie 
bécs, plui che no avodade ae salùt 
des animis. I predis stes che si fasin 
dispiets un cul altri piés che no i 
fruts. La biade int che e porcone 

a rote di cuel, tant di fà sclopà di 
aviliment i plevans. 

Insome, un panorame desolant. 
Che, magari cussì no, al finìs par 
cjapà dentri ancje il protagonist dal 
libri, pre Pitin, un bonat di predi, 
sclet, bon, sincîr e cence braùris, 

ma che, in fin dai fats, al mostre plui 
i siei difiets (massime chel di alcà 

il comedon) che lis sòs cualitàts. 
Cualchi volte al ven propit antipatic: 
ce bisugne vevial di berlà in sagristie 
che la nuvice e jere plene (p. 60)? 

O di fevelà tant mâl dal so plevan 

(p. 69)? O di imbusàsi inte ostarie a 
bagnà la peraule fin a dismenteà che 
i competeve di tignî sù rosari (p. 38)? 
E po, la piés di dutis: al zuie di balon 
cu la mularie, ma al pretint di vinci 
simpri lui (p. 57)! 

Se l’intindiment dal libri al jere un 
ricognossiment par chest predi 

che al à onorade la glesie e nudride 
la int, si à la impression che nol 

vedi centràt dal dut il so obietîf. 

Al reste, però, un biel esempli de 
magnifiche prose di Beline: no par 
nuie, l'autòr che plui al à scrit in 
furlan. Di segnalà ancje i biei dissens 
di Zuan Di Lena, che a insiorin la 
publicazion. i 

Cuant che Vignesie nus a robat 
mil agns di rits e mits 


Copant il Stàt patriarcjal la Serenissime nus à gjavàt 
par simpri dutrine e simbui che a vignivin di lontan 
e che a fondavin lis nestris lidrîs 


UN BIEL INIZI 





Sucès su Facebook, 
25 mil iscrits 


ae pagjine de Patrie 


In incressite i like 
ae nestre pagjine social, 
e in aument ancje i 
abonaments: ducj segnâi 
che il nestri mensîl al è 
simpri vivarôs 


ropit intant che o presentavin 
P il prin numar dal 2020, te biele 
serade plene di int li dal Cafè Caucigh 
di Udin, la nestre pagjine Facebook e 
rivave a 25.000 like (ven a stài iscrits). 
Un biel auguri di bon lavòr pal ne- 
stri gnùf diretor Walter Tomada e un 
segnàl di trop che La Patrie dal Friùl 
e sedi simpri in incressite su chest 
social network. 
Cumò che o sin in Març, o podìn dî 
cui dàts in man che ancje la gnove 
campagne abonaments e je lade be- 
non, cuntun biel aument di personis 
che a àn decidût di «lei par furlan al- 
mancul une volte al més», tant che 
al diseve un nestri vecjo slogan. Ducj 
segnài che a disin trop che e je sba- 
liade la sielte de Regjon di gjavà fùr 
la associazion che e edite il gjornài 
dal grup di chés che a àn une “corsie 
preferenzial” par vê il jutori public a 
pro de culture furlane. Ringraciant 
voaltris letòrs, su cjarte e digjitàls, 
us invidin a fevelà di nô e a difondi il 
nestri sfuei. Us ricuardìn che si pues 
abonàsi in ogni moment cul boletin 
postal o cul bonific in linie: l'abona- 
ment al partìs dal més che al ven fat 
e al dure un an. Si pues ancje regala, 
metintla direzion postàl dal destina- 
tari che o sielzés: al è un biel presint 
ancje pai zovins, par fàur cognossi la 
nestre culture, stant che la scuele no 
lu fàs avonde, lant daùr in maniere 
masse lamie ai detams de Lec 482/99 
su lis lenghis di minorance. ll 

Sèstu 
proprietari 
di une edicule o 
une librarie che 
e varès gust di 
X; aa vê «La Patrie dal 
i" Faja Friûl»? Aprofite 
IA =S de nestre ufierte 
special «Met for la Patrie»: contatinus ae 
nestre mail (info@lapatriedalfriul.org) e 
si metarìn dacuardi par furnîti il gjornàl 
cuntune ufierte pardabon conveniente. 





adaùr di ce che nus conte 

la Storie, ce mai varessi- 

no duncje pierdùt cu la 
muart dal Stàt patriarcjal? La liste 
e je lungje e il corot grivi devant di 
un cuarp smorseàt che al stente a 
murî, stant che la storie de Patrie 
e je antighe: e scomence une vore 
di secui prin di chel 3 di Avril dal 
1077, cuant che Siart al fo infeudàt 
di Indrì IV tant che Pastòr e Princip. 
La fonde e je ben plui lontane: e à 
i colors dai mosaics di Acuilee, la 
dotrine gnostiche di une comunitàt 
che si cjate a jessi dutune cun ché 
di Alessandrie di Egjit, coltivant 
un rituàl che al intarsie insiemi lis 


Cheste tiere e veve savùt 
resisti ancje al imperadòr 
Carli il Grant, 

cuant che al pretindeve 

di fâle gregoriane e romane 


sugjestions dai mîts dal Mediterani 
orientâl cu lis maraveis vignudis 
jù des fumatis dal Baltic, par no 
fevelà di chê misteriose risonance 
arcaiche, iliriche, siitiche, celtiche, 
rimpinade su pes culinis dai tumui, 
des tumbaris e dai cjastelîrs de pro- 
tostorie, inmagade dal cjant dal diu 
panceltic Belen, protetòr di Acuilee, 
sculpide jenfri i crets di une tiere 
mari là che i Ebreus levantins le àn 
fate cristiane, i Gôts e i Langobarts 


gjermaniche, i Carantans slave. 

Une tiere che à savùt resisti a Carli 
il Grant, cuant che al pretindeve di 
fàle gregoriane e romane, scomba- 
tint cu la potence e insiemi cu la de- 
licatece dal so cjant patriarcjin, une 
armonie che il grant Jeroni il Sant al 
sintive sunà “uti chorus Beatorum”, 
ven a stâi tant che un cjant di 
Paradîs: une liturgjie scjampade ae 
riforme che e meteve dacuardi il 
Pape e l'Imperadôr di Acuisgrane, 
rimpinantsi su pai crets de Cjargne, 
inte bielece severe e sacràl des sòs 
pléfs di piere e di lûs, propit là che 
e à continuàt a vivi fintremai in dì 
di vuè graciis ae buine volontàt dai 
predis di Glesie Furlane, in primis 
pre Josef Cjargnel, di pòc tornàt a 
cjantàle insiemi cui agnui, un tic 
plui in alt de tor di Guart. Une tiere 
che, abon pro di une pergamene im- 
perial bolade di Oton II, e je jentrade 
intune dimension europeane ancje- 


CE SUCEDEVIAL IN CHÉ VOLTE TAL MONT? 





Cent agns di vuere, une Glesie 
a tocs e la Peste nere 
che e concje la cressite de Europe 


l secul XV al rapresente ce che 

i storics a definissin tant che 
une cerniere jenfri dòs etis: ché 
di Mieg, universalistiche, peade 
ai doi grancj podés dal Pape e 
dal Imperadòr, e chê Moderne, 
caraterizade dai stàts nazionài. 
In veretàt, il passag che al segne 
la fin de Ete di Mieç al è lunc e 
complicat. La universalitàt che 
e à caraterizàt il timp dai Papis 
a dai Imperadòrs si compromet 
cu la grande division tacade intal 
1377 e cognossude tant che il 
Grant Schisme di Ocident. 
La corone di France, che e 
controlarà la sede papàl di 
Avignon, e devente cussì 


cetant potente, dominant sot 

dai Angjoins il Misdì de penisule 
taliane e ancje une buine part 

de Bosgne, fasint vignî in incà, 

in rivalitàt cun Vignesie e vie pai 
trois balcanics, tiessùts di sede, 
pelicis, arint, pieris preziosis, ma 
ancje ideis, come che o disarìn 

in curt. Cheste gnove mape 
gjeopolitiche no dome e fas formà 
une bipolaritàt impuartante 
jenfri il vecjo Sacri Roman Imperi 
Gjermanic di une bande e i gnùfs 
pretendents ae supremazie dal 
Ocident di chê altre — ven a stài 
France, Spagne e Ingletiere - ma 
e stice ancje une continue vuere 
global, come che si le definirès 





mò prime che la Europe e esistès, 
contribuint anzit a poià la fonde de 
sô civiltàt e culture. 

E juste par insisti sul aspiet de du- 
trine, o vin pierdùt il nestri Credo 
aquileiés, ven a stài un Synbolum 
tant biel, profont e comovent che 
la Glesie di Rome e à fat di dut par 
scancelàlu. Mi riferis in particolàr 
ae ‘apokatastasis", une peraule di- 


La nestre Glesie e crodeve 
inte salvece di ducj: 

la gjonde no sarès stade 
compagne se ancje un sòl 
al fos stat escludùt 


ficile par esprimi une veretàt mara- 
veose: la convinzion che la gjonde e 
la bielece di une fieste e sarès distu- 
dade se ancje un sôl al fos escludùt, 
parât fùr, tignùt lontan. E ce inse- 


in dì di vué, che e contribuìs a 
blocà pe prime volte in plui di mil 
agns une cressite demografiche 
continue. Une vuere che pe 

plui part si zuie vie pe Italie, là 

che Angjoins e Aragonés si 
contindaran, sul cuarp muart de 
utopie federiciane (l'Imperadòr 
Fidrì II di Svevie), il control dal 
belancin politic internazional. 

E chest al compromet ancjemò 

di plui une situazion cetant 
confusionade e complicade, là che 
il Ducât di Milan, i siòrs di Mantue 
e di Ferare, i de' Medici in Toscane 
e i doi Papis (chel di Rome e chel di 
Avignon) a tacaran a polarizàsi par 
une o par ché altre bandiere, cirint 
ognidun di supà il plui pussibil par 
vuadagnà dut ce che a podaran 
gafà intune cundizion di confusion 
totàl. Esercits di mercenaris a 
passin dilunc savoltant la tiere, 
robant, copant e brusant. Cui 
esercits armâts che a traviersin lis 
regjons de Europe - ma ancje a 
bon pro dal gnûf puint Angjoin che 
al unìs forsit pe prime volte dopo 
tancj secui l'Orient e l'Ocident 


gnament profont, urgjent ancje pai 
nestris timps, peàts ae celebrazion 
de indiference pai tibiàts, pai no 
volùts, pai escludùts, pai triscj che 
noaltris, bogns e juscj, o vin miòr 
tignî lontans de nestre taulade di 
amîs, passùts e brauròs di ogni ne- 
stri privilec che no volìn condividi 
cunnissun altri dilà di nò stes! Stant 
a cheste convinzion profonde, la 
lungje gnot che e ven daùr dal sa- 
crifici dal Crist, copàt su la cròs il 
vinars sant, une gnot infinide, scon- 
solade, plene di marum e di pòre, 
dilatade intun timp che al dure trê 
dîs, e ven passade dal fi di Diu intal 
lùc plui lontan, orent, crudél e di- 
speràt che si puedi imagjinà: l'In- 
fier. Li lAmòér plui grant al perdone, 
si comìf, al sint fuarte la pene. E la 
fuarce di un sintiment cussì uni- 
versal, cosmic, rigjenerant e rive 
a puartà la lùs ancje dulà che mai 
si pensarès di podéle viodi. Ancje 
lAgnul dal Riviel, il grant Nemì, il 
Diaul cu la sò schirie di antagoni- 
scj al ven perdonaàt. Tant che gotis 
di aghe di risultive, lis animis i van 
daùr al Crist jenfri lis venis de tiere 
imbombant ogni fil di jerbe, tal ci- 
dinòr di une oscuritàt che e spiete 
la lûs par jessi monde. E cussì, inte 
maravee de albade de Domenie di 
Pasche, propit chê lûs e fâs evaporà 
la rosade di chei spirts che no sa- 
ran mai plui maledets, ma benedets 
dal Perdon e dal Amôr. L'Infier, dal 
dut disvuedât, al restarà dome che 
un ricuart di un timp sbaliât. Ancje 
cheste profonditât e ven gafade, 
scancelade di chel annus horribilis, 
cuant che la bandiere di Vignesie si 
è sglonfade cul buerin che al tire des 
nestris bandis. E je vere, la diocesi 
dal Patriarcje e va indenant a esisti. 
Almancul fin ai 6 di Lui dal 1751, 
cuantcheilPape Benedet XIV, sticàt 
propit di Vignesie, al firme la bole 
Iniuncta nobis, là che si pant la cer- 
tificazion uficial de sò muart. E no 
stait a dîlu ae Assessore ae culture 
de Regjon, se no e à bielzà pronte la 
idee pal “bant culture” dal prossim 
an: la celebrazion dai 270 agns di 
chest event straordenari! Il 


dal continent — a viazin ancje lis 
gnovis ideis, simpri plui libaris 
dal control istituzional, dal 
moment che Tron e Cròs a son 
masse impegnàts a scombatisi 
fra di lôr par podé permetisi il lus 
di tignî dut sot control. Al sarà 
duncje il ‘400 il secul di formis 
gnovis di eresie, un discors bon 
par une altre pontade. Il filon in 
cuintritindince al tache adore 
però, adiriture intal 1347, cu 

la tremende Peste Nere: une 
pandemie che e concje une 
cressite demografiche mai 
declinade dal Mil, fin cuant 

che une nàf partide di Caffa, in 
Crimee, plene di forment e di 
pantianis (ponticanis, a disevin 
i antîcs, ven a stài surîs dal 
Pontus, il Màr Neri) e dal dut 
infetade dal mal, e fasè il zîr 

di dut il Mediterani, pandint 
cussì la sò cjarie di muart. Une 
sensazion che intai nestris dîs si 
torne, magari cussì no, in cualchi 
maniere a vivi di gnûf, par colpe 
di chel virus che al puarte il non 
di Corone. Il 


